Ne sprečava ih ni korona: Severna Koreja testirala rakete, Rusija osudila postupak - Sputnjik Srbija\n18:57 29.03.2020 Preuzmite kraći link\nKako se navodi, rakete su preletele 230 kilometara.\n„Projektili Severne Koreje su preleteli 230 kilometara na maksimaloj visini od 30 kilometara", prenosi agencija i dodaje da su rakete lansirane iz oblasti Vonsan.\nIstiče se da vojna odeljenja Južne Koreje i SAD tesno sarađuju i da analiziraju podatke o lansiranju.\nZdruženi komitet načelnika štabova kritikovao je Severnu Koreju koja testira rakete kada je ceo svet u teškoj situaciji zbog pandemija virusa korona, i apelovao je da odmah prekinu sa takvim akcijama.\nRuska duma osudila potez Severne Koreje\nZamenik predsedavajućeg komiteta Državne Dume Rusije za odbranu Jurij Švitkin izjavio je da Severna Koreja ne bi trebalo da testira rakete u uslovima pandemije virusa korona, kao i da komitet Državne dume osuđuje takve poteze.\n„Iskreno ne mislim da je to povezano sa pandemijom virusa, Mislim da je reč o vojnim vežbama Severne Koreje, koje su planirane. Bez obzira da li ima virusa korona ili nema, oni idu svojim putem. Ipak, u ovoj situaciji to nije u redu. Osuđujemo akcije Severne Koreje ukoliko se potvrdi da su oni zaista lansirali rakete", rekao je poslanik.\nOn je naglasio da bilo kakve vojne operacije na Korejskom poluostrvu mogu dovesti do eskalacije napetosti i istakao da sve zemlje, koje su uključene u taj proces (SAD, Južna i Severna Koreja) moraju pokazati uzdržanost, kako ne bi dopustili eskalaciju u periodu, kada se ceo svet suočava sa tragedijom kao posledica širenja virusa.\nSavet federacije — lansiranje isprovocirale SAD\nČlan Komiteta za međunarodna pitanja Saveta federacije Oleg Morozov se slaže da nema ništa dobro u postupku Severne Koreje, ali da su to isprovocirale SAD.\n„Nema ništa dobro u lansiranjima raketa, mi smo protiv nuklearnog programa Severne Koreje. Ali mi razumemo da se Korejci ponašaju tako jer svetska zajednica, pre svega SAD, ne žele stvarne pregovore sa Pjongjangom i diktiraju Severnoj Koreji jednostrane uslove", zaključuje političar.\nSavet federacije, ruska Duma, lansiranje, raketa, severna koreja


Serija A: ni Verona ni Đenova ne žele da izgube - Meridianbet Vesti\nFudbalItalija Author:\tCentrala Bg - 04/12/2017\nVerona i Đenova spadaju u timove koji ove sezone u Seriji A vreme provode uglavnom na dnu tabele, ili u pokušajima da odatle pobegnu.\nObe ekipe su sezonu počele na način koji ih je doveo u položaj koji nagoveštava neizvesnu borbu za opstanak do samog kraja, ali je proteklih par nedelja nagovestilo da možda nije sve tako crno.\nVerona je zadržala trenera Fabija Pekiju, a strpljenje se možda na kraju isplati pošto je ekipa u prošlom kolu uspela da prekine seriju poraza od pet utakmica i savlada Sasuolo u gostima rezultatom 2:0. Još veću radost svojim navijačima fudbaleri Žuto-plavih su priredili u Kupu Italije pobedom u gradskom derbiju nad Kjevom i plasmanom u osminu finala gde ih čeka Milan.\nĐenova je u toku sezone otpustila Ivana Jurića i dovela Davida Balardinija kome je ovo već treći mandat na klupi Grifona. Rezultati su počeli da pristižu, a Đenova je u prethodna dva kola Serije A osvojila skoro polovinu bodova (4 od deset) pobedom nad Krotoneom i remijem sa Romom.\nĐenova je takođe prošla u narednu rundu italijanskog kupa, tako što je duplirala pobedu u mečevima sa Krotoneom, a u nastavku takmičenja je očekuje Juventus!\nDomaći sastav u okršaj ulazi sa dosta povređenih fudbalera, što je pored činjenice da Đenova igra mnogo bolje u gostima nego kod kuće, jedan od razloga zbog čega je Meridianbet kvota na dvojku 2,20. Međutim, dvojka je upravo rezultat koji se u takmičarskim duelima ovih timova nije dogodio već osamnaest godina, pa je predlog za tip iks, koji bi u ovom trenutku zadovoljio ambicije kako Verone, tako i Đenove.\nMeridianbet ponuda za utakmicu se nalazi ovde.\n16.10.2017. Serija A: ko je manje očajan, Verona ili Benevento?\nTags:Đenova, Italija, Juventus, kvota, Meridianbet, Milan, Serija A, tip, Verona\nSuper liga: odloženi mečevi kao stvoreni za dobitak!


Streljački klub Akademac najuspešniji beogradski klub i drugi na rang listi Streljačkog saveza Srbije za 2020. godinu\nStreljački klub „Akademac“ najuspešniji beogradski klub i drugi na rang listi Streljačkog saveza Srbije za 2020. godinu\nStreljački savez Srbije objavio je rang liste najuspešnijih klubova i pojedinaca za 2020. godinu na kojoj je Streljački klub „Akademac“ zauzeo visoko drugo mesto, dok se čak četvoro članova našlo na pojedinačnim rang listima najuspešnijih za 2020. godinu.\nDo najboljeg plasmana voždovačkih streljačkih klubova u istoriji, strelci „Akademca“, stigli su osvojivši 483,3 bodova na takmičenjima koji se boduju Pravilnikom za izbor najuspešnijih klubova i strelaca Streljačkog saveza Srbije. U godini za nama nizali su se uspesi „Akademaca“ na domaćoj i međunarodnoj sceni, odbranjena je šampionska titula u disciplini pištolj središnjeg paljenja na Prvenstvu Srbije, osvojena šampionska titula u disciplini mešovitih parova na Prvenstvu Srbije, postignuta su dva državna rekorda i osvojeno je više od 30 pojedinačnih i ekipnih medalja. Kao članovi reprezentacije Srbije, strelci „Akademca“, osvojili su dve ekipne medalje na Evropskom prvenstvu u Vroclavu.\nNa pojedinačnim rang listama najuspešnijih strelaca u 2020. godini našli su se u kategoriji puška seniori, Milenko Sebić - 2. mesto, u kategoriji pištolj seniorke, Jasmina Milovanović – 3. mesto i u kategoriji pištolj seniori, Dimitrije Grgić – 3. mesto i Petar Nikolić – 4. mesto.\nPotvrda velikog uspeha stigla je i od Streljačkog saveza Beograda koji je Streljački klub „Akademac“ proglasio za najuspešniji beogradski klub u 2020. godini.\nDodela priznanja od strane Streljačkog saveza Srbije biće realizovana krajem januara na kojoj će biti uručena priznanja i pehari za najuspešnija tri kluba na rang listi, dok će najuspešnijim pojedincima biti uručena priznanja „Strelac godine“ Streljačkog saveza Srbije. Dodelu priznanja Streljački savez Beograda realizovaće tradicionalno na redovnoj sednici skupštine početkom februara.


MASERKE OTVORENO NUDE SEKS ZA 50 - 150 EVRA prostitucija u Srbiji kao da je legalizovana\n„Opuštajuća masaža“, „relaks masaža celog tela“, „masaža telom o telo“... samo su deo ponuda za masažu na internetu i u štampanim oglasnicima iza kojih se neskriveno nudi prostitucija. U to su se uverili i novinari „Blica“ nakon što su okrenuli nekoliko brojeva postavljenih u pomenutim oglasima.\n- Prostitucija se nudi na više internet adresa, a krije se pod maskom „masaže, relaks masaže, masaža za galantnu gospodu“ - objašnjava Milutinović.\n- Nakon razgovora i zakazivanja „masaže“, ona mušteriji govori gde da dođe. Nikada to nije stan, već neko mesto gde sa određene udaljenosti ona može da ga proceni - priča Milutinović.\n- Čim dođe, daje mu peškir i govori da se istušira. On je proverava tako što je ponovo pita da li radi nešto pored masaže i koliko to košta. Kada mu na ta pitanja da odgovore, on vadi značku i privodi je za prostituciju - navodi Milutinović.\n- Protiv lica koja se prostituišu podnose se prekršajne prijave koje se odmah procesuiraju - navodi naš sagovornik. Kazne su ili novčane u iznosu od 50.000 do 150.000 dinara, ili zatvorske od 30 do 60 dana - objašnjava Milutinović.\n- Sam tekst oglasa napisan je tako da nigde ne piše direktno i konkretno da je u pitanju prostitucija. Ono što se vidi jeste oglas za masažu na osnovu kojeg može samo da se pretpostavi šta je tu još u pitanju - objašnjava Marković.\n- Nakon krivične prijave protiv vlasnika lista koji je objavio oglas, vlasnik nije više oglašavao takvu vrstu ponuda. Takođe, protiv vlasnika jednog sajta podneta je prijava, nakon čega je celu rubriku „ona traži njega“ uklonio iz sadržaja.\n- Na primer: ako na sajtu ima 200 oglasa za masažu iza kojih se krije prostitucija, ne možemo reći da je u pitanju 200 različitih osoba koje se odaju prostituciji. Taj broj je znatno manji jer jedna prostitutka nekad ima više brojeva - objašnjava inspektor.


Na području Područne policijske uprave u Zrenjaninu proteklog vikenda dogodile su se tri saobraćajne nezgode, od toga, jedna sa nastradalim licima i dve sa materijalnom štetom. U ovim saobraćajnim nezgodama jedno lice je zadobilo teške telesne povrede. Pričinjena materijalna šteta procenjuje se na oko 97.000,00 dinara. Saobraćajne nezgode su se dogodile zbog: neprilagođene brzine kretanja vozilom i upravljanja vozilom pod dejstvom alkohola– jedna, nepropisne radnje vozilom – jedna i nepropisnog prelaženja preko kolovoza, biciklističke staze od strane pešaka – jedna.\nZbog učinjenih saobraćajnih prekršaja, zahtevi za pokretanje prekršajnog postupaka su podneti protiv 9 učesnika u saobraćaju i izdato je 78 prekršajnih naloga. Istovremeno, iz saobraćaja je isključeno 9 vozača, od toga, 1 vozač zbog upravljanja vozilom pre sticanja prava na upravljanje i 8 vozača zbog upravljanja vozilom pod dejstvom alkohola, od kojih su 3 vozača zadržana u trajanju od 12 časova, jer je izmerena količina alkohola u organizmu prelazila granicu od 1,20 mg/ml alkohola u organizmu. Takođe, iz saobraćaja su isključena 2 vozila, od toga 1 vozilo zbog isteka važnosti registracione nalepnice i 1 vozilo zbog tehničke neispravnosti.\nPosebne aktivnosti saobraćajna policija biće u zonama škola, s tim u vezi apelujemo na sve vozače da se striktno pridržavaju saobraćajnih propisa posebno u zonama škola.


Alkalaj: Srbija se meša u unutrašnje stvari BiH\nMinistar inostranih poslova Bosne i Hercegovine Sven Alkalaj ocenio je da su odnosi sa Srbijom ponovno u fazi zastoja, istakavši da bilateralne odnose izmedu BiH i Srbije karakterišu znatne oscilacije.\n"Smatramo da je zainteresiranost Srbije za dobrobit Srba koji žive u BiH legitimna, međutim, ono što zabrinjava su način i metode kojima Srbija nastoji da utiče na pitanja koja su izvorno i isključivo unutrašnjopolitičke pitanja BiH", rekao je Alakalaj u intervjuu beogradskom "Blicu" od ponedjeljka.\nPrema njegovim rečima, javni istupi pojedinih zvaničnika Srbije koji pokušavaju da ospore međunarodno-pravni legitimitet i suverenitet BiH nikako ne doprinose daljnjoj normalizaciji i razvijanju dobrosusedskih odnosa dveju zemalja.\nAlkalaj je kazao da već godinama stoje nerešena i otvorena pitanja granica, saradnja s Tribunalom u Hagu, pitanje sukcesije, odnosno imovine preduzeća BiH na teritorijI Srbije, ali je institucionalna saradnja nadležnih tela BiH i Srbije na zadovoljavajućem nivou.\n"Međutim, operacionalizacija te saradnje i konkretni pomaci na unapređenju odnosa redovno su uslovljeni političkim prilikama", rekao je šef bosanskohercegovačke diplomatije.


Lopez: "Srećan kao Lazaro" govori o društvu danas\nLopez: „Srećan kao Lazaro“ govori o društvu danas\nTanjug 12. januara 2019. 21:19\nDRVENGRAD – Glumci Serhio Lopez, Andriano Tardiolo i Luka Čikovani održali su sinoć na „Kustendorfu“ radionicu za studente i mlade autore, nakon projekcije filma „Srećan kao Lazaro“ rediteljke Aliće Rorvaher.\n„Srećan kao Lazaro“, nagrađen na Filmskom festivalu u Kanu za najbolji scenario, predstavlja priču o susretu Lazara, mladog paora koji je toliko dobar da ljudi često misle da je ograničen, i Tankredija, mladog plemića čija majka, markiza Alfonsina de Luna, kraljica ciagareta, tretira farmere kao robove.\nČvrsta veza je zapečaćena kada Tankredi zamoli Lazara da mu pomogne da iscenira sopstvenu otmicu, a njihovo prijateljstvo postaje toliko dragoceno da će prevesti Lazara kroz vreme u potragu za Tankredijem i Lazaro, potpuno nepromenjen, nađe se u velikom gradu u kome su porodice ostale bez ičega zbog banaka.\nTardiolo nije profesionalni glumac i uloga Lazara mu je prvo iskustvo u filmskoj industriji zbog čega je na početku, kako je priznao, osećao strah, ali je uspeo, zahvaljujući rediteljki, da prevaziđe sve poteškoće koje su proistekle iz neiskustva.\n„Slučajno sam dobio ulogu, Aliće sam upoznao na audiciji koja je bila u mojoj školi blizu mesta gde je film sniman i odabrala me je. Na početku mi je na probama bilo čudno, neke Lazarove osobine su takođe moje, neke stvari sam morao da naučim. Plašio sam se na početku jer nikada nisam glumio, ali me je Aliće, svojim karakterom i pristupom, ubedila da se ipak upustim u to“, rekao je Tardiolo, koji trenutno studira ekonomiju i ne razmišlja da se pre završetka studija vrati glumi.\nČikovanija je Rorvaher otkrila na internetu gledajući muzičke spotove koje je radio.\n„Ja sam pevač i bavim se muzikom i Aliće i kasting direktor su videli na internetu moje spotove i pozvali su me na kasting. Moja majka je direktor fotografije i kada sam joj rekao da me je Aliće pozvala na kasting, odmah mi je rekla da idem. Imao sam sreće. Učio sam od ostalih i bilo je stvarno sjajno iskustvo“, ispričao je Čikovani, priznavši da ga je Rorvaher često podsećala da je ona reditelj, pošto je radeći spotove navikao sam da režira.\nZa Lopeza je snimanje filma „Srećan kao Lazaro“ bilo vrlo emotivno iskustvo, pre svega zahvaljujući rediteljki koja je, kako je objasnio, učinila da se svi osećaju kao porodica, bitni njoj i filmu.\nIstakao je da su glumci veza između reditelja i publike i da imaju zadatak da prenesu priču reditelja.\nNaglašava da kod filma nije važna samo lepa slika, već da film govori nešto.\n„Za mene svi filmovi su politični i ovaj film je vrlo političan, govori o snazi dobrote, nevinosti, saosećanja sa ljudima, svemu onome što je deo čoveka i što nam je potrebno“, rekao je Lopez.\nČikovani je rekao da rediteljka nije mnogo sa njima razgovarala o ideji filma i samoj priči, „želela je da oni žive situacije iz filma“, čak i da ne čitaju scenario po nekoliko dana.\n„Kada sam pogledao film, shvatio sam da je to zapravo film o društvu danas, da smo mi i danas robovi“, istakao je Čikovani.\nU jednom segmentu filma markiza De Luna na pitanje svog sina dokle će zavaravati farmere da su kmetovi koji nemaju prava na platu, kaže da oni ne znaju za drugačiji život i da bi, kada bi im dala slobodu, opet živeli zarobljeni u svojoj bedi.\n„To je jedan od najvažnijih segmenata da je život takav kakav je i da ne postoji druga realnost. Isto je u današnjem kapitalizmu. Ljudi u kapitalizmu nemaju izbora“, ocenio je Lopez.


► Fejsbuk suspendovao Netanjahuov chatbot zbog govora mržnje\nTakvu meru je podstakla poruka u okviru njegove kampanje u kojoj se upozorava da izraelski političari Arapi "žele da nas sve unište".\nKako je rekao portparol Fejsbuka bot je privremeno suspendovan na 24 sata.\nOn je najavio da će akcija takođe biti preduzeta protiv svakog mogućeg budućeg kršenja politike kompanije.\n"Nakon pažljive provere bot aktivnosti kampanje Likuda otkrili smo kršenje naše politike govora mržnje", rekao je portparol, aludirajući na Netanjahuovu konzervativnu partiju Likud.\nVođa saveza arapskih partija Zajednička lista Ajman Odeh koji se žalio Fejbuku pozdravio je potez te društvene mreže.\n"Juče smo otišli direktno u Fejsbuk i zahtevali da prestane da pruža platformu za Netanjahuovo opasno huškanje i danas vidimo rezultate", rekao je Odeh koji se takođe usprotivio Netanjahuovom nastojanju da se postave kamere na biralištima tokom parlamentarnih izbora 17. septembra i uspeo u tome.\nU okviru Netanjahuove kampanje apelovalo se na glasače preko interneta da spreče osnivanje levičarske vlade koja bi, kako je navedeno bila partner poslanicima Arapima.\nOdgovarajući na kritike takve kampanje Likud se distancirao od sadržaja na Fejsbuku označivši ga kao grešku jednog zaposlenog i dodavši da ga premijer nije odobrio.\n"Premijer Netanjahu nije video te stvari, nije ih odobrio, ne slaže se s njima i protivi im se. Kada mu je na sadržaj skrenuta pažnja rekao je da se momentalno ukloni", saopštio je Likud.\nNetanjahu je danas u intervjuu za izraelske medije ponovio da se radilo o greški naglasivši da ima prijatelje u svim arapskim zemljama i poštovanje prema svim narodima.\nLider saveza Zajednička lista Odeh je Netanjahua u sredu označio psihopatom koji ne zna za crvene linije, optuživši ga da "želi krv" i tako će se ponašati dok god misli da će mu to pomoći da izbegne zatvor.\nOdeh je podsetio na optužbe za korupciju, prevaru i zloupotrebu poverenja protiv Netanjahua zbog koji će biti saslušan početkom oktobra, a potom se, kako je najavljeno, očekuje optužnica, preneli su izraelski mediji.\nNetanjahu upozorava da će u slučaju njegovog poraza na izborima biti stvorena levičarska koalicija uz podršku izraelskih Arapa.\ngovor mržnje /\nBivša kućna pomoćnica u zvaničnoj rezidenciji premijera Izraela Benjamina Netanjahua tužila je njegovu suprugu Saru za bol i patnju koju je pretrpela dok je tamo radila, saopštio je danas...\nIzraelac koji se vratio iz Italije pozitivan na koronavirus\nIzraelac koji se početkom ove nedelje vratio iz Italije testiran je pozitivno na koronavirus, saopštilo je danas izraelsko Ministarstvo zdravlja.\nIzrael pozvao gradjane da izbegavaju putovanja van zemlje zbog korona virusa\nMinistarstvo zdravlja Izraela pozvalo je večeras građane te zemlje da ozbiljno razmotre da li da se uzdrže od putovanja u inostranstvo, dok država nastoji da se izoluje od novog korona virusa...\nMinistar spoljnih poslova Izraela, Izrael Kac osudio je danas kao "užasavajuću" izjavu koju je o Jerusalimu dao Berni Sanders - favorit u trci za nominaciju Demokratske stranke za...\nMinistarstvo zdravlja Izraela pozvalo je večeras građane te zemlje da ozbiljno razmotre da li da se uzdrže od putovanja u inostranstvo, dok država nastoji da se izoluje od novog korona virusa koji se brzo širi svetom.\nMubarakovo nasleđe i dalje opterećuje Egipat\nZaostavština bivšeg egipatskog predsednika Hosnija Mubaraka koji je zbačen 2011. tokom Arapskog proleća pošto su njegovu vladavinu obeležili korupcija, stagnacija i represija, i dalje opterećuje najmnogoljudniju arapsku državu koja je izgubila sve nade o izgradnji nekog novog Egipta, prenosi Radio slobodna Evropa (RSE) ocene svetskih medija.\nBritanija otvara trgovinske pregovore sa EU, uz pretnju prekida\nVelika Britanija objavila je danas svoje početne stavove za trgovinske pregovore sa Evropskom unijom, uz pretnju da će prekinuti pregovore ukoliko ne bude napretka u roku od četiri meseca.


Početnici u preduzetništvu bi uskoro mogli dobijati subvencije - Biznis i Finansije\nHome\tVestiEkonomija\tPočetnici u preduzetništvu bi uskoro mogli dobijati subvencije\nUskoro bi početnicima u biznisu država mogla subvencionisati 30 odsto ukupnih ulaganja, a onima koji svoje prve preduzetničke korake prave u nerazvijenim područjima čak 40 odsto, saznaje „Blic Biznis”.\nKada se podatak o subvencijama prevede u konkretne brojke, to bi izgledalo ovako: neko ko pokreće sopstveni biznis od, na primer, tri miliona dinara vrednosti, od države će dobiti 900.000. Onaj ko se upušta u preduzetnički poduhvat u nerazvijenom području za istu vrednost projekta dobiće subvenciju od 1,2 miliona dinara.\nZa ovaj novac moći će da konkurišu oni koji imaju nameru da ulože najmanje 400.000 dinara do najviše šest miliona. Kako Blic navodi, kontrola ovog programa će biti stroga i ako se utvrdi da je zloupotrebljen, novac od subvencija će morati da se vrati.\nI subvencije i krediti\nZa program subvencija će iz budžeta biti izdvojeno 150 miliona dinara a pored tog novca, novopečenim preduzetnicima će biti obezbeđena i kreditna sredstva iz Fonda za razvoj po izuzetno povoljnim uslovima. Drugim rečima, preostali novac za pokretanje biznisa moći će da dobiju i iz kredita, i to na pet godina, sa grejs periodom od godinu dana i kamatom od 1 posto uz garanciju banke, odnosno dva posto uz ostala sredstva obezbeđivanja.\nUskoro bi trebalo da bude objavljen i konkurs za prijavu na program subvencija za početnike u preduzetništvu.\nPartneri Srbija: Postoji li sudska zaštita prava na privatnost građana?


SVETSKO PRVENSTVO 2022: Grupa A - Grupa u koju su svi želeli! - Sportska centrala\nSVETSKO PRVENSTVO 2022: Grupa A – Grupa u koju su svi želeli!\n22 apr 2022. 15:00\nPosle upoznavanja sa generalijama na Svetskom prvenstvu u Kataru, došlo je vreme da se bavimo i suštinom.\nTako ćemo vam redom predstaviti sve grupe i učesnike koje ćemo pratiti u nevembru i decembru ove godine.\nKrenućemo redom i u ovom tekstu predstavićemo timove iz grupe A.\nOvo je grupa koju su svi timovi iz drugog, trećeg i četvrtog šešira želeli.\nZato što je u njoj tim iz prvog šešira domaćin Katar, koji je bez dileme najslabiji tim u društvu Engleske, Argentine, Francuske, Španije, Brazila, Belgije i Portugala. Tu sreću da se nađu sa domaćinom u frupi imali su još ekipe sa tri različita kontinentna – Ekvador, Senegal i Holandija.\nŠto se tiče rasporeda, meč ove grupe Senegal-Holandija će otvoriti Svetsko prvenstvo 21. novembra u 11 časova po centralno evropskom vremenu na Al Tumana stadionu. Istog dana u 17 časova će se sastati Katar – Ekvador na stadionu Al Bajt.\nDrugo kolo je na programu 25. novembra, kada će od 14 časova se sastati Katar – Senegal, a tri sata kasnije Holandija – Ekvador. Poslednje kolo je na programu 29. novembra i oba meča će se igrati od 16 časova, a igraće Katar – Holandija i Senegal – Ekvador.\nAktuelni prvak Azije će po prvi put igrati na Svetskom prvenstvu. Teško je pretpostaviti koji su dometi trenutno selekcije Feliksa Sančeza, ali se pretpostavlja da neće moći dalje od grupne faze takmičenja.\nKao pripremu za Svetsko prvenstvo bili su nezvanični deo grupe za kvalifikacije u kojoj je bila i Srbija. Izabranici Dragana Stojkovića su lako slavili u oba meča, ali su ostvarili dve pobede i jedan nerešen rezultat.\nSvi igrači u reprezentaciji su članovi domaćih klubova, i gotovo da su nepoznati široj fudbalskoj javnosti. U najboljim su godinama i pored toga imajučetvoricu igrača koji imaju preko 100 nastupa za nacionalni tim.\nNajveći uspeh su ostvarili 2019. godine kada su osvojili Kup Azije.\nReprezentacija iz Južne Amerike se po četvrti put plasirala na najveću smotru fudbala. Svoje prvo učešće su imali 2002. godine i od tada su samo dva puta bili neuspešni u kvalifikacijama.\nJužnoameričke kvalifikacije su odigrali dobro. Osvojili su 26 bodova iz 18 mečeva, i zauzeli su četvrto mesto. Odlikuje ih čvrst fudbal sa mnogo kontakta i trčanja i sigurno je da će biti konkurenti za prolaz u drugu fazu. Na prethodna tri prvenstva, na kojima su učestvovali, u Nemačkoj 2006. godine su prošli u drugu fazu gde su u 1/8 finala poraženi od Engleske 1:0.\nSa klupe ih predvodi argentinski stručnja Gustavo Alfaro, koji je u svojoj zemlji osvajao trofeje sa Arsenalom i Bokom juniors.\nU sastavu tima nemaju zvezde. Većinom su članovi reprezentacije u sastavima ekipa iz Južne Amerike i nisu mnogo poznati široj fudbalskoj javnosti.Sastav je vrlo mlad i svega 5 igrača ( od toga dvojica golmana) koji su nastupali u kvalifikacijama imaju 30 i više godina.\nNajistaknutiji igrači su svakako Pervis Estupinjan član Viljareala kao i Ener Valensija koji sada nstupa u Fenerbahčeu.\nOsvajač Kupa Afričkih nacija sa velikim optimizmom dolaze u Katar. Pošto su na jedanesterce savladali najvećeg rivala Egipat u finalu u Kamerunu, na isti način su i u baražu za SP savladali istog rivala.\nBio je to meč koji je izazvao dosta kontraverzi s obzirom da su navijači Senegala laserima ometali igrače Egipta priliko izvođenja penala.\nOvo je trći plasman na Svetsko prvenstvo, a 2002. godine su na debiju bili apsolutni hit šampionata kada su stigli do 1/4 finala.\nNajveća zvezda tima, koji sa klupe predvodi Aliju Sise, je fudbaler Liverpula Sadio Mane. Posle finala KAN je u zemlji dobio status ikone i biće najveća pretnja po rivale.\nSvi igrača Senegala igraju po Evropi, a mnogi se svrstavaju među najbolje na svojim pozicijama. Golman je čuvar mreže Čelsija Eduard Mendi, stub odbrane je igrač Napolija Kalidu Kulibali, dok u sredini je Čeki Kujate iz Kristal Palasa.\nSenegal je odlična i vrlo tvrda ekipa koja bi trebala da bude u borbi za nokaut fazu i sigurno je će sa Ekvadorom i Holandijom voditi veliku borbu za prva dva mesta.\nSigurno najveći favorit za prvo mesto u grupi. „Lale“ imaju teške godine iza sebe, pošto od 2014. godine i Svetskog prvenstva u Brazilu, kada su zauzeli treće mesto, propustili su Svetsko prvenstvo u Rusiji kao i Evropsko prvenstvo u Francuskoj.\nBio je to veliki udarac za ekipu koja je 2010. poklekla u finalu od Španije posle produžetaka.\nUspeli su da se plasiraju na EP koje je odigrano prošle godine, ali su zaustavljeni u 1/8 finala pošto je bolja bila Češka 2:0.\nKvalifikacije su odigrali dosta dobro i zauzeli su prvo mesto sa 23 boda u grupi protiv Turske, Norveške, Crne Gore, Letonije i Gibraltara.\nSa klupe će ih predvoditi Luj Van Gal, koji je nedavno objavio da je teško bolestan, a posle SP bi trebalo da ga zameni Ronald Kuman.\nOno što je zanimljivo za današnju Holandiju je da najveće zvezde ekipe su defanzivci. Veoma neobično za tim koji je uvek bio poznat po strašnim strelcima koji su i proslavili holandski fudbal.\nVirdžil Van Dajk i Matijas De Ligt su najcenjenija imena u sastavu Holanđana, a sigurno da u napadačkom delu se najviše očekuje od Memfisa Depaja koji će na leto potražiti novi klub.\nSigurno je da Holanđani mogu da naprave dobar rezultat u Kataru, ali će umnogome zavisti od zdravlja igrača. Daleko su od individualnog kvaliteta koji su imali ranijih decenija.


hirurg Aleksandar Andrić\nTako su četvorica hirurga ove najstarije vojne bolnice u Evropi samo prošle godine imala 1.200 operacija. Načelnik Odeljenja za hirurške bolesti i najmlađi lekar među njima, potpukovnik dr Aleksandar Andrić (41), ne voli da se ističe, pa svaki razgovor o svojim uspesima započinje i završava pričom o vrsnim stručnjacima s kojima radi. Na neverovatnu činjenicu da u godinu dana u proseku 450 puta uđe u operacionu salu, odgovara da je samo jedan šraf u bolničkoj organizaciji, te da kada si u vojsci, zadatak moraš da izvršiš, naravno besprekorno.\n- Nemamo toliki kadar da bi neko mogao da zabušava - kaže kroz osmeh Andrić.\n- U jednoj operaciji učestvuje armija ljudi, od onih koji pripremaju pacijente, do anesteziologa, sestara, osoblja koje priprema salu i instrumente. Sa druge strane, mi nemamo specijalizante, tako da su uvek dva hirurga u sali, asistiramo jedan drugome i zbog toga smo toliko zauzeti - nastavlja on. Zato i ne čudi što hirurzi ovog centra instrumente za operacije potroše u rekordnom roku. Vojna bolnica kada je u punom kapacitetu ima pet opštih hirurga, dva ORL hirurga, po jednog ginekologa i urologa i troje anesteziologa, te jednog očnog lekara.\n- Kada nam neko od doktora nije u mirovnim misijama, godišnje operišemo više od 1.500 ljudi. Primer: na milion stanovnika kilu godišnje dobije njih 2.800, dakle to je u Južnobačkom okrugu, koji mi pokrivamo, 1.850 bolesnika. Samo to da radimo, ne bismo sve stigli - nastavlja on. Potpukovnik Andrić je posle specijalizacije učestvovao sedam meseci u najvećoj mirovnoj misiji na svetu u Kongu.\nBolnica slavi 230 godina\nVojna bolnica ove godine slavi 230 godina neprekidnog rada, čime ne može da se pohvali niti jedna druga ovakva ustanova na Starom kontinentu. Bila je u sastavu nekoliko carevina i nekoliko Jugoslavija dok nije stigla do Srbije. Iza zidina bolnice, inače spomenika kulture, krije se moderna i najkonfornija ustanova u koju pacijenti ovog dela Srbije mogu da dođu.


Izetbegović: Postoje dva Haška tribunala\nBošnjački član Predsedništva Bosne i Hercegovine (BiH) Bakir Izetbegović izjavio je danas u Sarajevu da on lično ima podeljeno mišljenje o Haškom tribunalu, ističući da se ova institucija "udaljila" od prvobitne ideje osnivanja i uloge Haškog tribunala.\nObraćajući se na konferenciji povodom 20 godina rada Haškog tribunala, on je rekao da postoje dva Haška tribunala, od kojih je prvi onaj koji je 1993. godine osnovan Rezolucijom 827 Saveta bezbednosti UN i o kojem, kako je podvukao, u pogledu kažnjavanja zločina, prvenstveno u Srebrenici i Sarajevu, ima veoma visoko mišljenje.\n"Drugi" Haški tribunal, pojašnjava Izetbegović, udaljio se od izvorne ideje, jer sasvim drugim očima u poslednje vreme gleda na procesuiranje zločina.\nOn je kritikovao oslobađajuće haške presude visokih vojnih i policijskih funkcionera srpske nacionalnosti u drugostepenom postupku, pa je dodao da "nalogodavci i planeri zločina" nisu adekvatno kažnjeni.\nOn je izrazio nadu da će se Haški tribunal do kraja mandata "vratiti prvobitnoj ideji".\nPredsednik Haškog tribunala Teodor Meron je u pozdravnom govoru ocenio da je Haški tribunal za 20 godina otklonio sve sumnje da će moći da opravda osnivanje i mandat koji je dobio od Saveta bezbednosti UN.\n"Sve postignuto za ovih 20 godina rezultat je našeg predanog rada i vjerovanja u ideal pravde. Haški tribunal nadmašio je sva očekivanja", poručio je Meron.\nTokom njegovog obraćanja, grupa građana je podigla transparent na kojem je na engleskom jeziku pisalo "Pravda počiva u miru" i demonstrativno napustila salu u znak protesta protiv Merona.


Od ukupnog broja dozvola izdatih u julu, 81,3 odsto dozvola odnosi se na zgrade, a 18,7 odsto na ostale građevine.\nPovodom izdatih dozvola za zgrade, 70,4 odsto dozvola izdato je za stambene, a 29,6 odsto za nestambene zgrade, dok se kod ostalih građevina najveći deo odnosi na cevovode, komunikacione i električne vodove (77,3 odsto).\nPrema dozvolama izdatim u julu 2020. u Srbiji, prijavljena je izgradnja 2.375 stanova, s prosečnom površinom od 71,3 metra kvadratnih.\nOd ukupnog broja stanova u novim stambenim zgradama 10,9 odsto stanova biće građeno u zgradama s jednim stanom, s prosečnom površinom od 146,5 metara kvadratnih, a 87,6 odsto stanova biće građeno u zgradama s tri stana i više stanova, i njihova prosečna površina biće znatno manja i iznosiće 61,1 metar kvadratni.\nPredviđena vrednost radova novogradnje u julu 2020. iznosi 82,2 odsto od ukupno predviđene vrednosti radova.\nKako je objavljeno na sajtu Republičkog zavoda za statistiku, najveća građevinska aktivnost očekuje se u Srednjobanatskoj oblasti, 18,8 odsto od predviđene vrednosti novogradnje, zatim slede Beogradska oblast (18,2 odsto) i Šumadijska oblast (9,1 odsto).\nUčešća ostalih oblasti kreću se od 0,6 odsto do 6,3 odsto.\nZGRADE I DALJE "NIČU KAO PEČURKE" Novi podaci o građevinskim dozvolama obaraju rekord


Srbija stopira kupovinu ruskog oružja, Radić kaže - odlučeno nakon posete iz SAD - Srpski Glasnik\nDecember 4, 2019 December 4, 2019 aleksandarLeave a Comment on Srbija stopira kupovinu ruskog oružja, Radić kaže – odlučeno nakon posete iz SAD\nBeograd – Predsednik Srbije iz Rusije se vraća sa poklonjenom puškom, ali bez novih dogovora o nabavci ruskog naoružanja za srpsku vojsku. Još juče je najavio da će stati sa kupovinom oružja. Razloge nije obrazlagao, ali analitičar Aleksandar Radić veruje da odluka ima veze sa nedavnom posetom zvaničnika Stejt departmenta koji je zadužen za uvodjenje sankcija zemljama koje kupuju rusko oružje.\nSa Lukašenkom u Beogradu, predsednik Srbije najavio je reformu vojske.\n“To ne znači kupovinu oružja kao što naši ljudi misle. Naprotiv, čak ćemo da stanemo sa kupovinom oružja”, kazao je Vučić posle razgovora s Lukašenkom.\nDa li je o ovoj obustavi predsednik Srbije u Sočiju obavestio svog domaćina?\n“Mi smo razgovarali i o tome, mi smo već kupili mnogo važnih i dobrih stvari. Predsednik Putin me je posavetovao, kada smo bili na Danu pobede na paradi, predsednik Putin me je posavetovao šta da kupim i ja sam poslušao taj savet i mi to sada treba da nam dođe u Srbiju. Pa polako, u skladu sa našim finansijskim mogućnostima”, izjavio je predsednik Srbije u Sočiju.\nDeluje da predsednik usporava nabavku, pre svega ruskog oružja, koja je počela 2016. isporukom dva helikoptera MI-17.\nU oktobru ove godine stigle su još tri takve letelice, pre dva dana četiri desantno-jurišna helikoptera MI-35.\nOsim što se divio letećim tenkovima, ministar vojni Aleksandar Vulin slikao se sa beloruskim polovnim migovima koje u Srbiji očekuju početkom 2021. godine, posle remonta. Šest ruskih polovnjaka stiglo je pre više od dve godine i oni su već deo eksadrile.\nA uskoro bi deo naoružanja srpske vojske trebalo da postane i ruski raketni sistem Pancir. Srpske narudžbine nedavno su zapazili su u Moskvi.\n“Činjenica da armija Srbije, sa 30.000 vojnika, ima paket porudžbina od preko 600 miliona dolara govori mnogo. Polazeći od brojnosti armije, takav paket porudžbina nema nijedna zemlja”, ocenio je Jurij Borisov, potpredsednik Vlade Rusije.\nAli srpske porudžbine zapažene su i u Vašingtonu, pa je pre nepunih mesec dana Beograd posetio zvaničnik Stejt departmenta zadužen za uvođenje sankcija zemljama koje sarađuju sa ruskim odbrambenim sektorom. Vlast je slavodobitno saopštila da američkih sankcija biti neće.\nZa vojnog analitičara Aleksandra Radića nema dileme da Vučićevo “stop kupovini oružja” ima veze sa posetom Tomasa Zarzeckog.\n“Mislim da smo sada dospeli u koliziju sa spoljnopolitičkim interesima i da u tom kontekstu dalje nabavke iz Rusije bi bile jedna provokacija koju Vašington očigledno ne bi tolerisao”, kaže Radić.\nPosledice će, tvrdi Radić, trpeti vojska, jer se započeta modernizacija zaustavlja na pola puta.\n“Predsednik Vučić potvrdio je nabavku baterije ‘Pancira S1’. To je sredstvo sa maksimalnom zonom uništenja 20 kilometara. Kada pogledate na mapi Srbije, mali je to prostor, treba imati više takvih baterija. Šta onda znači imati jednu bateriju? Da li je to onda samo sredstvo za bitku za naklonost onog dela javnog mnenja koji u svašta veruje i voli paradu”, upitao je Radić.\nParada će i dalje biti, uveren je Radić, sa ili bez novog oružja iz Rusije.\n“Nema govora o odustajanju od nabavke naoružanja, nego o preusmeravanju na sredstva koja se prave, odnosno sklapaju kod nas”, smatra analitičar.\nOd 2016. godine, samo za nabavku ruskog oružja Srbija je inkasirala više od 600 miliona evra…Kupili smo i devet Erbasovih helikoptera i potpisali ugovor za nabavku francuskog raketnog sistema Mistral.\nTagged MIG 29 oružje Rusija srbija\nNovember 4, 2019 aleksandar


Agroklub \_ #zimnica @KLUB (3)\n#zimnica @KLUB (3)\nSAJAM ZIMNICE U NOVOM SADU U centralnom holu Spensa, na prvom spratu od 13. do 17. novembra biće održan "Sajam zimnice". Na pesetak prodajnih tezgi, svakog dana od 8 do 20 sati, posetiocima će biti ponuđeni različiti proizvodi: zimnica, med... Više [+]\nU centralnom holu Spensa, na prvom spratu od 13. do 17. novembra biće održan "Sajam zimnice".\nNa pesetak prodajnih tezgi, svakog dana od 8 do 20 sati, posetiocima će biti ponuđeni različiti proizvodi: zimnica, med, čajevi, narodne rukotvorine, eko-proizvodi – zdrava hrana i prirodna kozmetika, vino..\nPored bogate ponude na tezgama, posetioci će svakodnevno moći da uživaju u muzičko-zabavnom programu od 18 sati.\nSAJAM ZIMNICE U NOVOM SADU U centralnom holu Spensa, na prvom spratu od 13. do 17. novembra biće održan "Sajam zimnice". Na pesetak prodajnih tezgi, svakog dana od 8 do 20 sati, posetiocima će biti ponuđeni različiti proizvodi: zimnica, med, čajevi, narodne rukotvorine, eko-proizvodi – zdrava hrana i prirodna kozmetika, vino.. Pored bogate ponude na tezgama, posetioci će svakodnevno moći da uživaju u muzičko-zabavnom programu od 18 sati.


Rusija odobrila: Srbija će u EVROAZIJU IZVOZITI SKORO SVE - BEZ CARINE\n20:13 - 28 Jul 2020\nNovi tekst pravila o poreklu proizvoda donosi veliku korist izvoznicima jer se izbegavaju mogućnosti različitog tumačenja, što je do sada usporavalo prodaju.\nRuska vlada odobrila je ratifikaciju ugovora o slobodnoj trgovini između Srbije i Evroazijske ekonomske unije (EAEU). To znači da je odobren nacrt saveznog zakona „o ratifikaciji Sporazuma o zoni slobodne trgovine između Evroazijske ekonomske unije i njenih država članica, s jedne strane, i Republike Srbije, s druge strane”. On će biti prosleđen na usvajanje Državnoj dumi u skladu s utvrđenom procedurom. Ugovor je potrebno da ratifikuju sve države članice EAEU.\nPremijerka Ana Brnabić je u oktobru prošle godine u Moskvi potpisala Sporazum o slobodnoj trgovini između Srbije i Evroazijske ekonomske unije i njenih država članica – Rusije, Kazahstana, Belorusije, Jermenije i Kirgistana. Srbiji je potpisivanjem sporazuma otvoren pristup tržištu od 183 miliona ljudi.\nDogovorom o slobodnoj trgovini, Srbija će moći da izvozi gotovo 100 odsto proizvoda bez plaćanja carina. Između ostalog, reč je o izvozu 2.000 tona cigareta, 400 tona kravljeg sira, neograničen izvoz ovčjeg i kozjeg sira, kao i voćne rakije, 90.000 litara vinjaka...\nMinistar poljoprivrede Branislav Nedimović za Tanjug je tim povodom izjavio da ono što je za mnoge uticajnije i snažnije ekonomije samo pusti san, za Srbiju je danas realnost. Ratifikacija ugovora daje mogućnost da bez carine srpski poljoprivredni proizvođači izvoze na tržište od gotovo 200 miliona stanovnika mnoge proizvode.\n– Među njima bih svakako izdvojio sir i voćnu rakiju. Velika šansa za prehrambenu industriju koju moramo iskoristiti, posebno danas kada se svi zatvaraju zbog virusa korona i kada mnoge zemlje vape za prilikom da izvezu svoju robu – objašnjava Nedimović.\nOd količinskih kvota za robu, mnogo važnije je to što je dogovoreno novo pravilo direktne kupovine i precizniji tekst o poreklu robe jer će izvoznici imati mnogo više koristi od toga. Nama su Rusi osporavali preferencijale ukoliko bi fakture bile iz treće zemlje, odnosno ukoliko bi se uz zemlje kupca i prodavca pojavila i treća posrednička zemlja. A tako nešto je normalno kod poslovanja multinacionalnih kompanija i njihovih ćerki firmi.\nTakođe, novi tekst pravila o poreklu robe donosi veliku korist izvoznicima jer se izbegavaju mogućnosti različitog tumačenja, što je do sada usporavalo prodaju i direktno se odražavalo na količinu prodate robe.


Vesti online / Vesti / Srbija / Istraga nestanka novinara Ljubomira Kneževića: Zastrašivani svedoci, smenjeni tužilac i sudija\nIstražujući kidnapovanje Ljubomira Kneževića, novinara prištinskog "Jedinstva" i dopisnika beogradske "Politike", Udruženje novinara Srbije (UNS) otkrilo je da je advokatkinja Stoja Đuričić još 2001. godine sumnjala da je njega kidnapovala grupa pod komandom Ganija Imerija, (Gani Ymeri), komandanta OVK u oblasti Vučitrn. Ona je, kao zastupnik oštećenih, tražila proširenje tada aktuelne istrage za kidnapovanje šestorice i pokušaj ubistva jednog srpskog civila, koja se vodila pred Okružnim sudom u Mitrovici protiv Ganija Imerija.\nPrema saznanjima UNS-a, nemalo nakon toga, istraga protiv Imerija je počela da se urušava zbog otvorenih pretnji ubistvom zaštićenom svedoku. Kada je međunarodni istražni sudija Leonard Asira (Leonard Assira) zbog tih pretnji, dozvolio svedočenje istražitelja umesto svedoka, izuzet je na zahtev odbrane, zajedno sa međunarodnim tužiocem Mati Hininenom (Matti Hynynen). Nakon pretnji, smena tužioca i sudije, istraga je dospela u ćorsokak, a osumnjičeni je nakon pet meseci pušten iz pritvora.\n- Niko nas nije obavestio. Ovo sada od vas čujemo - izjavio je za UNS-ov dosije Ljubomirov sin Goran.\nOsumnjičen komandant OVK\nBivši komandant Gani Imeri je prvi pripadnik OVK osumnjičen za teške zločine nad srpskim civilima. Uhapšen je 24. novembra 2001, dok je putovao iz Vučitrna za Prištinu pod sumnjom da je kidnapovao Nenada Mihajlovića, Aleksandra Mihajlovića, Branimira Mihajlovića, Vladimira Mihajlovića i Vladimira Mladenovića i pokušao da ubije Nenada Mihajlovića, sve iz Gojbulje kod Vučitrna.\nZločin se dogodio neposredno nakon dolaska NATO snaga na Kosovo, 25. juna 1999, a osim izjava očevidaca i dvojice Srba koji su uspeli da pobegnu, tužilac je raspolagao i izjavom Srpkinje Roksane Radosavljević da joj je Imeri u telefonskom razgovoru priznao otmicu.\nNakon hapšenja Imerija, advokatkinja Stoja Đuričić je 18. decembra 2001. godine uputila zahtev za proširenje istrage, navodeći imena ukupno 23 žrtve iz Vučitrna, a na prvom mestu Ljubomira Kneževića, koji se vodi kao nestao od 6. maja 1999. godine.\nU zahtevu se navodi da su "Gani Imeri i Gani Djelja u svojstvu lidera paravojne formacije OVK izdavali naređenja svojim potčinjenima da vrše otmice nealbanskog stanovništva što su oni izvršavali, pa su otete dovodili u prostorije podruma robne kuće u Vučitrnu, gde su ih fizički mučili i maltretirali sa ciljem uništenja pripadnika srpske zajednice i ostalih etničkih manjina koje su živele na tom području."\n- U pravcu utvrđivanja krivične odgovornosti osumnjičenih i krivičnog dela koje im se stavlja na teret, kao dokaz predlažemo saslušanje oštećenih kao svedoka kojima su poznati detalji za svaki konkretan napred opisani događaj - navela je advokatkinja Đuričić, dodajući da će imena svedoka naknadno dostaviti.\nPodaci do kojih je UNS došao upućuju da su ti svedoci ispitani osam meseci kasnije, tek kada je Imeri pušten iz pritvora.\nPrema podacima UNMIK-a, dva meseca kasnije, 19. februara 2002. tužilac je zatražio da se dodeli status zaštićenog svedoka osobi koja je trebalo da svedoči o umešanosti Imerija u otmicu Srba iz Gojbulje.\nSaslušanje je zakazano za naredni dan, ali kada su istražitelji Centralne jedinice za krivičnu istragu došli ujutru da ga isprate do suda, on je to odbio zbog telefonskog poziva koji je primio na mobilni telefon kasno prethodne večeri.\nOsoba koja ga je pozvala pretila je da će ubiti njega i njegovu porodicu u slučaju bilo kakvog svedočenja protiv Imerija na sudu.\nŠtiteći bezbednost svedoka, tužilac je umesto razgovora sa njim, zatražio da istražitelji daju iskaz u vezi sa izjavom koju im je svedok dao, praktično da je prepričaju. Sudija je to prihvatio, ali je odbrana uložila prigovor i tražila izuzeće i tužioca i sudije zbog "nezakonitih radnji i pristrasnog pristupa prema predmetu". Prema saznanjima UNS-a istrage povodom pretnji svedoku nije bilo.\nBez obzira na ovaj događaj i činjenicu da su žrtve odmah označile, a kasnije i dodatno putem fotografija potvrdile identitet otmičara, novi istražni tužilac je 14. maja 2002. zatražio da dođu u sudnicu Okružnog suda u Mitrovici i "oči u oči" ponovo ga "uživo" identifikuju.\nU praksi, tužilac se na ovakav potez odlučuje kada postoji verovatnoća da bi svedok mogao da promeni iskaz. U grupi muškaraca koji su tog dana u sudu izvedeni pred žrtve, samo jedna žrtva je prepoznala Imerija.\nDeset dana kasnije, 24. maja 2002, novi istražni sudija je zaključio je "opravdano da se optuženi oslobodi posle pet meseci pritvora". U sudskoj praksi, pak, najčešći razlozi za zadržavanje u pritvoru su: opasnost od bekstva osumnjičenog, sumnja na uticaj na svedoke, moguće uznemiravanje javnosti ili ponavljanje krivičnog dela. Sud je bio upoznat sa ranijim pretnjama svedoku, a puštanjem Imerija iz pritvora je jasno poslata poruka svedocima da neće biti zaštićeni, da je osumnjičeni "jači" od suda.\nSudska praksa pokazuje da upravo u ovakvim okolnostima većina očevidaca odustane od svedočenja protiv osumnjičenog.\nNakon toga, istražni sudija je 2. jula 2002. razgovarao sa troje dodatnih svedoka, O. B, D. J. i M. M. u vezi sa zahtevom za proširenje istrage koju je tražila advokatkinja Stoja Đuričić. Kako je u UNMIK-ovim spisima zabeleženo, oni nisu dali nikakve informacije kojima bi se potkrepili navodi advokata. Predmet je okončan sa dva različita datuma: 17. oktobra i 28. oktobra 2002. godine, a pisar Okružnog suda u Mitrovici je izjavio da je prema njegovim podacima predmet "suspendovan".\nAdvokatkinja Stoja Đuričić, prva koja je nakon povlačenja srpske vojske i policije otišla na Kosovo da pomogne i zastupa Srbe pred sudovima UNMIK-a, preminula je 2002. godine. Pokušaj da saznamo na osnovu kojih informacija ili svedočenja je zatražila da tužilac istagom obuhvati i nestanak novinara Ljubomira Kneževića, nije dao rezultate. Advokati iz Beograda, sa kojima smo razgovarali, a koji su nakon nje došli na Kosovo, nisu znali detalje ovog slučaja.\nKako je izgledala istraga, da li je bilo pritisaka, jesu li ispitani navodi na koje je Đuričić ukazala, želeli smo da pitamo i sudiju Asiru iz Kameruna i tužioca Hininenona iz Finske. UNMIK nam je zvanično odgovorio da nema njihove kontakte.\nOsim preko dostupnih adresara, do sudije Asire pokušali smo da dođemo i posredstvom amabasade Kameruna u Berlinu i diplomatskog predstavništva Srbije u Abuji (ambasada u Nigeriji nadležna je i za Kamerun). Iz prve nismo dobili odgovor, a iz druge nam je odgovoreno da "sticajem okolnosti trenutno u diplomatsko-konzularnom predstavništvu zbog nepopunjenosti osoblja nisu u mogućnosti da nam proslede tražene informacije".\nAsiru smo pokušali da kontaktiramo i posredstvom Međunarodnog krivičnog suda za Ruandu za koji je takođe radio. Iz Haga su nas uputili na Mehanizam za međunarodne krivične tribunale UN u Aruši (Tanzanija). Na kraju te prepiske, šefica odeljenja za ljudske resurse Edit Ndirangu (Edith Ndirangu) obavestila nas je da je naš zahtev prosleđen gospodinu Asiri. Od 14. novembra 2017. nismo dobili odgovor.\nFinskog tužioca Hininenona pokušali smo takođe da pronađemo na osnovu javno dostupnih podataka, a krajem prošle i početkom ove godine, zamolili smo za pomoć ambasade Finske u Beogradu i Prištini. Međutim, ni uz njihovo posredovanje, nismo uspeli da sa njim uspostavimo kontakt.\nUNMIK je imao još informacija\nIpak, prema saznanjima UNS-a, istražitelji UNMIK-a raspolagali su još jednom informacijom koja je povezivala Kneževića i Imerija. U svojim istražnim spisima zabeležili su podatak iz spiska srpskog Koordinacionog centra za Kosovo i Metohiju sa imenima osoba poveznih sa OVK za koje se sumnja da su učestvovali u zločinima protiv civila. U njemu se pominje S. S. pripadnik jedinice OVK koja je bila aktivna u Vučitnu i navodi da je "učestvovao u otmici i ubistvu Ljubomira Kneževića." U istoj informaciji se navodi da je Imeri bio pripadnik te jedinice.\nImeri se OVK-u pridružio po povratku iz Nemačke, gde je živeo 14 godina. Tokom rata je postao komandant vučitrnske oblasti, a nakon dolaska međunarodnih snaga na Kosovo raspoređen je u komandu 343. brigade Kosovskog zaštitnog korpusa čiji je primarni zadatak zaštita civila. U javnosti je KZK percipiran kao začetak vojske, a krajem januara 2009. transformisan je u Bezbednosne snage Kosova.\nOn nije jedini čije se ime dovodi u vezu sa nestankom ili kidnapovanjem našeg kolege Ljubomira Kneževića. Ali, nijedan od navoda nije do kraja ispitan, a počinioci privedeni pravdi. Podatke o tome, počevši od mišljenja Savetodavne komisije za ljudska prava Unmika objavićemo u sledećem nastavku.\nPorodica Imeri bila je prvi komšija Kneževića. S obzirom na to da se sinovi Ljubomira Kneževića 80-ih iselili sa Kosova, nisu imali gotovo nikakvih informacija o njima. A sva saznanja o dešavanjima uoči i nakon kidnapovnja oca, čuli su od majke Cvete koja je preminula 2017. godine.\nSRBIJA Spaslo me ime i političke igre


Jednokratnu novčanu pomoć dobilo 3800 penzionera - GradPrijedor.com - Portal grada Prijedora\nHome»Društvo»Jednokratnu novčanu pomoć dobilo 3800 penzionera\nJednokratnu novčanu pomoć dobilo 3800 penzionera\n„Gradsko Udruženje penzionera Prijedora je ove godine obezbjedilo jednokratnu novčanu pomoć za oko 3800 svojih članova, dijelom iz sredstava dobijenih od lokalne zajednice, a dijelom iz vlastitih izvor“, potvrdio je predsjednik Udruženja penzionera Grada Prijedora Slobodan Brdar.\nOn je rekao da je lokalna zajednica ove godine usmjerila 130 hiljada KM kao vid pomoći najugroženijim penzionerima, te da je iz ovih sredstava jednokratnu novčanu pomoć u iznosu od 50 do 100 KM dobilo 1828 penzionera. S druge strane, Udruženje penzionera je iz dijela sredstava dobijenih od članarine obezbjedilo jednokratnu novčanu pomočć za 2000 svojih članova.\nBrdar je istakao da je Udruženje penzionera Prijedor i ove godine za svoje članove obezbjedilo odlazak u banjsko klimatska liječilišta. U toku sezone pogodnosti banjskog liječenja iskoristilo je 247 penzionera,koji su u banje odlazili na preporuku ljekara.\nI pored sve brige koju vode o svojim članovima, povećana je stopa smrtnosti kod penzionerske populacije. U ovoj kalendarskoj godini do sada je na području Prijedora umrlo 610 penzionera,a u prošloj godini broj umrlih iznosio je 596.\nBrdar je istakao da se rukovodstvo penzionera RS izborilo i dogovorilo sa Vladom RS, da se od samog početka naredne godine penzije isplaćuju iz budžeta i da penzioneri imaju prednost u odnosu na ostale budžetske korisnike.


Horoskop za utorak, 1. jul 2014. godine - Penzin\nPočetna Magazin Godine Horoskop za utorak, 1. jul 2014. godine\nSa prvim danom jula, nešto malo pre 15 časova, Merkur kreće direktno. Dan kada Merkur menja pravac često obiluje zastojima, kako u saobraćaju, tako i u komunikaciji.\nVodite o tome računa ako ste za ovaj dan planirali neke važne sastanke.\nKraj Merkurove retrogradne faze trebalo bi da bude olakšanje za one koji su odlagali odluke ili primenu planova svesno ili nesvesno. Merkur na svaka četiri meseca kreće unazad (retrogradno) kako bi nam se pružila mogućnost da napravimo pauzu da bismo došli do vazduha i svet sagledali iz drugačijeg ugla.\nKako je navedeno i u Astrološkom pregledu, u trenu kada kreće direktno, Merkur pravi dva aspekta koja ne samo što boje ovaj dan, već i leto pred nama, kada je komunikacija u pitanju. Ta dva aspekta ukazuju da će u komunikaciji važnu ulogu igrati osećanja i da ćemo najbolje prolaziti kada budemo uspevali da ih rečima prenesemo, a osećanjima obogatimo misli i da je važno da pregovorima (sa drugima, ali i sa sobom) nađemo ravnotežu između nekoliko rešenja.\nMerkur je u Blizancima, u kojima se sada nalazi, svoj na svome. Ovo je njegov znak, te bi, nakon prolazne vrtoglavice usled današnje promene pravca, komunikacija trebalo glatko da poteče. Za važne ugovore i kupovinu tehnike, ako možete, sačekajte još desetak dana.\nHoroskop za ponedeljak, 30. jun 2014.


Rani javni uvid prostornog plana područja infrastrukturnog koridora Beograd-Južni Jadran – Portal Opštine Ivanjica\nMINISTARSTVO GRAĐEVINARSTVA; SAOBRAĆAJA I INFRASTRUKTURE\nu skladu sa članom 45a. Zakona o planiranju i izgradnji (”Službeni glasnik RS”, br. 72/09, 81/09- ispravka, 64/10- US, 24/11, 121/12, 42/13 – US, 50/13 – US, 98/13 – US, 132/14 i 145/14)\nBEOGRAD-JUŽNI JADRAN, DEONICA POŽEGA – BOLJARE (GRANICA SA GOROM) ( AUTOPUT E763)\nOdluka o izrtadi Prostornog plana područja posebne namene infrastrukturnog koridora Beograd- Južni Jadran, deonica Požege sa Crnog Gorom) ( autoput E-763), objavljena je u ”Službenom glasniku RS” , broj 78/17.\nRani javni uvid održaće se u trajanju od 15 dana, od 26. februara 2018. godine na zvaničnim internet stranicama ministarstava nadležnnog za poslove prostornog planiranja i jedinica lokalnih samouprava u obuhvatu planskog dokumenta odnosno u zgradama skupština opština Požege, Arilja, Ivanjice i Sjenice.\nMinistarstvo nadležno za poslove prostornog planiranja, kao nosilac izrade predmetnog prostornog plana organizuje rani javni uvid u cilju upoznavanja javnosti sa opštim ciljevima i svrhom izrade plana, mogućim rešenjima za razvoj prostorne celine , očekivanim efektima planiranja i drugo.\nPozivaju se organi, organizacije i javna preduzeća koja su ovlašćena da utvrđuju uslove za zaštitu i uređenje prostora i izgradnju objekata da daju mišljenje u pogledu uslova i neophodnoh obima i stepena procene uticaja na životnu sredinu.\nPravna i fizička lica mogu dostaviti primedbe i sugestije u pisanoj formi Ministarstvu građevinarsva saobraćaja i infrastrukture, Sektor za prostorno planiranje i urbanizam, Nemanjina 22-26, 11000 Beograd, u toku trajanja radnog janog uvida zaključno sa 12. martom 2018. godine.\nRealizovana zimska kampanja DDk


Demonstranti leže na pločniku na protestu u centru Vašingtona, severno od trga Lafajet, 7. juna 2020.\nMnogi su šetali duž novoimenovane ulice "Životi crnaca su važni" - u neposrednoj blizini Bele kuće.\nSa grupom evanđelista u nedelju je u Vašingtonu marširao i senator iz Jute Mit Romni, prvi republikanski senator koji se pridružio demonstracijama. Dan ranije, Romni je na Tviteru objavio fotografiju svog pokojnog oca, bivšeg guvernera Mičigena Džordža Romnija, kako učestvuje u maršu za građanska prava u predgrađu Detroita krajem 1960-ih.\nRanije tokom dana, predsednika Donald Tramp objavio je na Tviteru da je, posle mirnih protesta u subotu, naredio Nacionalnoj gardi da započne povlačenje 5.000 vojnika iz Vašingtona koji su pozvani u grad da pomažu u suzbijanju nasilnih protesta koji su izbili prethodnog vikenda.\nViše od 10.000 ljudi mirno je protestovalo u Vašingtonu u subotu a za sada nema izveštaja o neredima u nedelju. Prizori iz američke prestonice više podsećaju na neki ulični vašar. Uz skandiranje parola sa protesta, mnogi od učesnika rasno vrlo raznovrnosnog protesta zastali su da se fotografišu ispred velikog znaka "Životi crnaca su važni."\nGradonačelnica Vašingtona Mjuriel Bauzer saopštila je da nijedan demonstrant nije uhapšen u subotu. Međutim, napala je predsednika Trampa i njegovu administraciju zato što su preplavili grad federalnom policijom i vojnicima Nacionalne garde prošle nedelje, da bi smirili proteste koji su povremeno postajali nasilni.\n“Ono što smo videli prošle nedelje je praktično bila invazija našeg grada", izjavila je Bauzer za program "Fox News Sunday". "Vojnici iz aktivne službe došli su iz različitih delova zemlje da bi ugrozili našu autonomiju."\nKako prenosi Vašington Post, Bauzer je, u nedelju ujutru, zajedno sa kongresmenom Džon Luisom, legendarnim borcem za građanska prava i jednakost, posetila trg "Životi crnaca su važni". Gradski radnici su očistili grafite sa ulice a Bauzer je još jednom izrazila podršku mirnim protestima.\nDemonstracije u Americi se održavaju već skoro dve nedelje a povremeno dolazi do okršaja policije i demonstranata. Sa desetinama hiljada ljudi na ulicama od istočne do zapadne obale, ovo su možda najmasovniji protesti od dugih demonstracija protiv američkog učešća u Vijetnamskom ratu 1960-ih.\nDemonstracije na kojima se zahteva pravda u rasnim odnosima i sistemska reforma policije izbile su širom Amerike kada je 46-godišnji Džordž Flojd 25. maja preminuo u Mineapolisu nakon što je mu policajac Derek Šovin pritiskao kolenom vrat skoro 9 minuta dok je Flojd govorio da ne može da diše.\nŠovin je optužen za ubistvo drugog stepena a trojica policajaca koja nisu intervenisala tokom celog događaja optuženi su za saučesništvo u ubistvu drugog stepena.\nBela kuća iza sigurnosne ograde, jutro posle velikih protesta 6. juna 2020.\nPredsednik Tramp, koji se na izborima 3. novembra takmiči protiv bivšeg potpredsednika Džoa Bajdena, povremeno je izražavao podršku mirnim protestima, ali je takođe zahtevao jaku policijsku akciju protiv demonstranata i poručio guvernerima 50 država da će delovati slabo ako ne uhapse više demonstranata.\nDžordž Flojd biće sahranjen u utorak u Hjustonu, gde je živeo godinama. Tramp je na krako razgovarao sa njegovim rođacima i telefonom im izrazio saučešće dok se Bajden u ponedeljak sastaje sa Flojdovom porodicom.\nNa protestima širom sveta, ljudi svih uzrasta i rasta su skandirali "Ne mogu da dišem" - Flojdove reči dok je umirao.\nBivši predsednik Barak Obama je u nedelju, u obraćanju diplomcima 2020. preko JuTjuba, poručio da protesti koji se održavaju širom zemlje "govore o decenijama nepreduzimanja akcije zbog nejednakog tretmana i neuspehu da se reformiše policijska praksa u širem sistemu krivičnog pravosuđa.\nOpuštena atmosfera u Njujorku\nVeliki protesti takođe su održani u Mineapolisu, Majamiju, Njujorku, Čikagu, San Francisku, Dalasu, Filadelfiji i Denveru i većinom su bili mirni.\nJedan od najvećih protesta u nedelju bio je u Los Anđelesu. Jedna lokalna TV stanica procenjuje da se oko 20.000 ljudi okupilo na Holivudskom bulevaru. Masa se okupila posle poruke repera YG-a upućene u subotu na Tviteru.\nU Njujorku je najmanje šest različitih grupa demonstranata maširalo kroz centar Menhetna u nedelju popodne, noseći slogane: "Ne finansirajte policiju, finansirajte škole". Jedna grupa se okupila u parku Brajant iza njujorške gradske biblioteke, a onda su marširali 42. ulicom ka sedištu Ujedinjenih nacija.\nMirni protest "Molitva i protest" u Bruklinu, 7. juna 2020.\nDruga grupa je marširala ka Tajms skveru ali su, prema statusima sa društvenih medija, bili primorani da promene putanju pošto je policija, bez incidenata, blokrala prilaz poznatoj "raskrsnici sveta."\nBio je to mnogo drugačiji prizor od nekih ranijih večeri, kada su policajci u opremi za razbijanje demonstracija pribegavali grubim taktikama prilikom sprovođenja policijskog časa.\nGradonačelnik Njujorka Bil de Blazio saopštio je da je policijski čas ukinut u nedelju, dan pre nego što je bilo planirano.\nDe Blazio, koga su kritikovali aktivisti koji kažu da je trebalo da bolje kontroliše njujorške policajce za vreme nedavnih demonstracija, takođe je najavio niz reformi za koje kaže da će izgraditi poverenje između građana Njujorka i policije.\nVlasti pozivaju demonstrante: Testirajte se na Kovid-19\nDok se Njujork sprema da se ponovo otvori posle više od dva meseca izolacije zbog koronavirusa, gradske vlasti su ukinule policijski čas ali i upozorile demonstrante da se testiraju na Kovid-19.\n"Testirajte se. Testirajte se", poručio je guverner države Njujork Endru Kuobo ljudima koji učestvuju u protestima i marševima u znak sećanja na Džordža Flojda. "Ponašao bih se kao da jesam bio izložen virusu i rekao bih ljudima sa kojima sam u kontaktu da pretpostavljam da sam pozitivan na virus."\nKuomo je izjavio da će država otvoriti 15 lokacija za testiranje posebno namenjenih demonstrantima, kako bi mogli da brzo dobiju rezultate. Njegov apel na demonstrante da se ponašaju pažljivo sličan je onom koji su uputile vlasti u Sijetlu, San Francisku i Atlanti, posle masovnih demonstracija, gde se nudi besplatno testiranje demonstrantima.


15.12.2020 13:22 Autor: Raport.ba\nZamjenica premijera Federacije BiH i federalna ministrica finansija Jelka Milićević danas je na pres-konferenciji u Sarajevu, nakon sjednice Vlade FBiH, izjavila da je Prijedlog budžeta FBiH za 2021. upućen po hitnoj proceduri u Parlament FBiH.\n“Nisu neusaglašena pitanja između entiteta, nego su na određeni način neriješena pitanja i nejasno definirana pitanja između BiH i MMF-a vezano za preduslove i određene strukturalne odrednice. Iz tih razloga nismo mogli u proceduru poslati nacrt budžeta, pa prijedlog, s obzirom da nisu bili zaokruženi izvori finansiranja”, navela je Milićević.\n“Pad prihoda od PDV-a je otprilike na nivou kao što je bio u ovoj godini, očekujemo doprinose za penzijsko osiguranje sa blagim rastom od 13 posto, što znači da ćemo dodatnim mjerama za zapošljavanje i stvaranje novih radnih mjesta uspjeti vratiti broj zaposlenih, a sada je to oko 12.000 pad broja zaposlenih u FBiH u odnosu na 2019. godinu”, navela je Milićević.\n“Na prihode u iznosu 3.960.260.219 KM moramo imati izvore finansiranja, a naši izvori finansiranja, to je nešto što je pojavilo u ovoj godini i pojaviće se u 2021. godini, veći su nego što vraćamo dug, što je sve posledica djelovanja u uslovima pandemije”, dodala je Milićević.\n“Za vakcinu protiv Covid-19 je planirano 12 miliona KM i to je nešto što je vezano za zajedničku nabavku koja se koordinira sa nivoa države. Transferi općinama su bili 30 miliona KM i planirani su na istom nivou i u prijedlogu budžeta. Za uvezivanje staža je planirano deset miliona KM, a poticaj za poljoprivredu je ostao na istom nivou kao i u ovogodišnjem budžetu”, navela je, među ostalim, Milićević.\nTagovi: budžet FBiH Predstavnički dom Parlamenta FBiH Vlada FBiH\nĐapo: Pohvalili su nas iz WHO\nVlada FBiH usvojila informaciju o Hitnom projektu za Covid-19\nSDA i HDZ spasili Sebiju Izetbegović. Izglasali privremeni Upravni odbor KCUS-a, bez konsultacija s Vladom KS\nOglasila se Jelka Miličević, kaže da kredit MMF-a blokiraju jer imaju dva različita pisma!?


Putnici na međunarodnom aerodromu Inčeon u Južnoj Koreji (Foto: Reuters)\nJužna Koreja je saopštila da će produžiti zabranu za direktne letove iz Velike Britanije do 7. januara, pošto je troje ljudi, koji su nedavno ušli u tu zemlju, testirano pozitivno na oblik Kovida 19, koji je prvo identifikovan u Britaniji.\nKoreanska Agencija za kontrolu i prevenciju bolesti objavila je da su tri osobe stigle 22. decembra letom iz Londona, i da su one prva tri zabeležena slučaja nove varijante koronavirusa u Južnoj Koreji.\nJapan, koji je prijavio svoj prvi slučaj novog soja virusa, zabranio je ulazak svim strancima, koji nemaju boravišnu dozvolu, od ponedeljka u ponoć do kraja januara.\nPočev od ponedeljka, američke vlasti saopštile su da putnici koji stižu iz Britanije moraju da 72 sata pre polaska imaju negativan test na Kovid-19. \nVakcina na putu da bude potvrđena\nBritanske vlasti trebalo bi da odobre upotrebu još jedne vakcine u borbi protiv koronavirusa ove nedelje. Radi se o vakcini kompanije Astra Zeneka, za koju je izvršnio direktor te farmaceutske kuće rekao da će biti podjednako efikasna protiv virusa kao i njene prethodnice - vakcine koje su napravili Fajzer/Bajontek i Moderna.\nPrvi čovek Astra Zeneke Paskal Sorio izjavio je za nedeljno izdanje britanskog dnevnika "Tajms" da je kompanija “utvrdila dobitnu formulu i kako da postigne efikasnost da, posle dve doze, vakcina bude podjednako uspešna kao i ostale”.\nSoiro je dodao da veruje da će vakcina koju je razvila njegova kompanija takođe biti efikasna protiv novog oblika virusa, koji je više zarazan i izaziva zabrinutost širom sveta.\nUkoliko bude potvrđena, vakcina Astra Zeneke biće peta napravljena za borbu protiv koronavirusa. Rani testovi pokazali su da je vakcina 70 odsto efikasna u sprečavanju bolesti, u poređenju sa 95 odsto koliko su prijavili Fajzer i njegov nemački partner Bajnotek. Rusija i Kina takođe imaju svoje vakcine.\nNajnovija vakcina trebalo bi da se pojavi na tržištu u trenutku kada se svet približava 81 milion slučajeva zaraze na globalnom nivou, od čega je stradalo više od 1,7 miliona ljudi, prema podacima Univerziteta Džons Hopkins.\nU SAD, zabeleženo je 19 miliona infekcija, a preminulo je više od 333 hiljade ljudi.\nSidnejska luka zatvorena za Novu godinu\nU međuvremenu, pandemija je primorala vlasti u Australiji da zabrane građanima da prisustvuju jednoj od najpoznatijih proslava dočeka Nove godine u svetu.\nPremijerka Novog Južnog Velsa Gledis Beredžiklijan objavila je u ponedeljak da će Sidnejska luka biti zatvorena za javnost u četvrtak uveče na novogodišnju noć, kako bi se sprečilo širenje bolesti izvan predgrađa koje obuhvata plaže na severu grada. Ukupno 125 osoba u tom kraju testirano je pozitivno na Kovid 19 od sredine decembra, uključujući i pet novih slučajeva u ponedeljak.\nTradicionalni doček Nove godine obuhvata spektakularni vatromet koji obajsava nebo iznad čuvenog zdanja Sidnejske opere. Obično, najmanje milion ljudi prisustvuje uživo tom događaju, ali premijerka Beredžiklijan poručila je da je najbezbedniji način za građane Sidneja da gledaju vatromet ove godine, iz svojih kuća, na televiziji.\nFauči: Ljudi se okupljaju za praznike uprkos upozorenjima\n"Fajzer" će Sjedinjene Države snadbeti sa dodatnih sto miliona doza vakcina


17.08.2012. 09:16h 21.11.2016. 14:18h\nNa manifestaciji "Bir fest" koja se održava na Ušću lekari su obavili 20 intervencija\nBEOGRAD - Tokom protekle noći u Beogradu se dogodilo pet saobraćajnih udesa u kojima su najmanje četiri osobe povređene, izjavio je jutros koordinator za odnose sa medijima u Hitnoj pomoći Mirko Lutovac.\nNa manifestaciji "Bir fest" koja se održava na Ušću lekari su obavili 20 intervencija, a pomoć lekara je najčešće bila potrebna osobama koje su bile alkoholisane i povređene u tučama, rekao je Lutovac.\nHitna pomoć je tokom protekle noći u Beogradu obavila 107 intervencija od kojih 24 na javnom mestu, a pomoć lekara najčešće su tražili astmatičari i srčani bolesnici, precizirao je Lutovac.\nU saobraćajnom udesu koji se dogodio rano jutros oko 03.00 časa na Slanačkom putu kod pumpe, muškarac, motociklista, star oko 42 godine, zadobio je isčašenje ramena i skočnog zgloba i transportovan je u Urgentni centar, kazao je Lutovac.\nOko 02.50 časova dogodio se saobraćajni udes u Kumodraškoj ulici kod broja 352 u kome je muškarac, star oko 25 godina, vozač, zadobio kontuziju grudnog koša i prebačen je u Urgentni centar, naveo je Lutovac.\nU saobraćajnom udesu koji se dogodio sinoć oko 19 časova na glavnom ulazu u Zoološki vrt povređen je šestogodišnji dečak.\nPostoji sumnja da je zadobio prelom potkolenice, a polomljen mu je i jedan zub i prevezen je u Univerzitetsku dečju kliniku u Tiršovoj ulici, objasnio je Lutovac.\nU saobraćajnom udesu koji se dogodio oko 23 časa na Ugrinovcima automobil je sleteo sa puta i muškarac, star 53 godine, zadobio je kontuziju obe podlaktice, ali je odbio transport u bolnicu, rekao je Lutovac.\nSaobraćajni udes se dogodio i oko 19.30 časova u Bulevaru Mihajla Pupina kod "Ušća", ali lekari nisu nikoga zatekli na licu mesta, dodao je Lutovac.


Dodik: Jedinstvo RS i Srbije nacionalna ideja ovog vijeka | BiH | Al Jazeera Balkans\n'Mnogima se na ovo diže kosa na glavi, ali mi na to imamo istorijsko pravo', rekao je Milorad Dodik.\nDodik: 'Koliko god se to nekome ne sviđalo ili nekoga vrijeđalo, to je srpska nacionalna ideja ovog vijeka, ne ove ili sljedeće godine'Arhiva\nPredsjednik bosanskohercegovačkog entiteta Republika Srpska (RS) Milorad Dodik izjavio je danas u Banjoj Luci da je srpska nacionalna ideja ovog stoljeća jedinstvo RS-a i Srbije i da se on ne boji to reći, prenose agencije.\nDodik je na otvaranju sedme Međunarodne konferencije o Jasenovcu rekao da se "ne smije oklijevati da se kaže da je jedna od stvari koje treba da ostvarimo državno jedinstvo RS-a i Srbije".\n"Koliko god se to nekome ne sviđalo ili nekoga vrijeđalo, to je srpska nacionalna ideja ovog vijeka, ne ove ili sljedeće godine. Mnogima se na ovo diže kosa na glavi, ali mi na to imamo istorijsko pravo", naglasio je on.\nNavodeći da bi volio da se to ostvari i uspije, Dodik je rekao da se to možda neće dogoditi za njegovog života, ali da vjeruje kako će se dogoditi u nekom kasnijem periodu.\nU Banjoj Luci danas je otvorena dvodnevna Međunarodna konferencija o Jasenovcu, čiji su organizatori Udruženje Јasenovac – Donja Gradina i Međunarodna komisija za utvrđivanje istine o Јasenovcu.\nNa društvenim mrežama pojavile su se optužbe na Dodikov račun, koji je u sinoćnoj emisiji RTRS-a Ukrštenica, komentarišući odlazak hrvatskog člana Predsjedništva Bosne i Hercegovine u Bleiburg, rekao da "svako ima pravo da se pokloni svojim žrtvama".\n"I ja idem na mjesta gdje su stradali Srbi", rekao je Dodik.\nPojedinci su ocijenili da je Dodik tako izjednačio Bleiburg i Jasenovac.\nKrajem februara ove godine rekao je da Srbi imaju "dvije države – Srbiju i RS, koje funkcionišu kao dio regionalne, političke, sigurnosne i svake druge stabilnosti".\n"Želimo da doprinesemo stabilnosti. Naš cilj nije nikakav sukob, destabilizacija, već uporna politička borba za naša prava. RS jeste zagledana u Srbiju i u ono što ona čini. Smatramo da je potrebno ne odreći se tog jedinstva", kazao je entitetski predsjednik.\nU novembru prošle godine on je privukao veliku pažnju "prekrajanjem granica" kad je u razgovoru za DW nacrtao mapu Balkana kako ga on vidi.\nNa karti su RS i Srbija ujedinjeni, a Kosovo podijeljeno, pri čemu sjever Kosova pripada Srbiji.\nIzrazio je uvjerenje da će doći do promjena granica država u regiji za deset godina ili kad regija uđe u Evropsku uniju.


Ivan Redi : Južne vesti\nPredloženo da se u Nišu formira Komisija za estetsko uređenje grada\n09:03, 24. 9. 2019.\nZbog toga što je Niš u poslednjih stotinak godina doživeo "populacionu eksploziju", objašnjava predsednik Saveta za kulturno stvaralaštvo i arhitekta Hadži Ivan Redi, neophodno je da ima Komisiju za estetsko uređenje grada. Zasad nije definisano šta bi sve bili zadaci ove komisije, ali Redi kaže da bi trebalo da ukazuje na pravce razvoja grada, kao i na detalje koji ruše koncept estetskog.\nDebata JV: Aktivniji građani i bolja administracija za lepši i bolji Niš\n19:01, 29. 9. 2017.\nOrganizovanje građana, njihova veća aktivnost usmerena ka lokalnoj samoupravi, ali bolji rad nadležnih jedini je način da Niš stane rame uz rame sa evropskim gradovima, zaključak je arhitekte Ivana Redija, aktiviste Ivana Cvetanovića i Srđana Nonića iz sportskog kluba “Oxygen” u debati Južnih vesti.\nRedi: “Nema manjka zelenila u Nišu, već je problem briga o njemu”\n15:40, 24. 5. 2017.\nSa prvim lepim vremenom, puni su i niški parkovi. Iako pojedini delovi grada nemaju nijedan, arhitekta Ivan Redi smatra da to nije problem, jer njihov nedostatak nadoknađuje veliki broj zelenih dvorišta. Kao veći problem on izdvaja održavanje parkova koje imamo, kao i to da ljudi shvate njihovu dragocenost.\nRedi: Bez davanja nema ljubavi\n13:54, 23. 1. 2017.\nU odnosu na ranije godine kada je bilo samo pojedinačnih slučajeva dobročinstva, poslednjih godina, smatra poznati niški arhitekta i aktivista Hadži Ivan Redi, fenomen „činjenja dobra“ narasta.\nIvan Redi hteo da pokloni knjige biblioteci, sprečila ga carina\n12:37, 10. 11. 2016.\nIako je arhitekta Ivan Redi nameravao da čitavu kućnu biblioteku, sa preko 3.000 naslova iz svog doma u Gracu, pokloni Univerzitetskoj biblioteci “Nikola Tesla” u Nišu, u toj nameri je uspeo tek delimično. Dve trećine knjiga zbog birokratske procedure nije prošlo carinu.\nVučić obećao sklonište za nišku humanitarku, Medijana ga plaća\n12:30, 7. 11. 2016.\nDok niška humanitarka Marina Adamović tvrdi da joj je premijer Aleksandar Vučić obećao da će obezbediti novac za izgradnju skloništa odakle ona može da prikuplja donacije, ovo će platiti Opština Medijana. Arhitekta Ivan Redi uradio je idejno rešenje, a ovo utočište je nazvao “Banka dobročinstva”.


Narodnooslobodilački front Palestine daje podršku Venecueli - Princip | Princip\nAdded by Stefan Martinović on 27/07/2015.\nTags: antiimperijalizam, Palestina, PFLP, Venecuela\nNarodnosolobodilački front Palestine (PFLP) izdao je saopštenje u kojem podržavaju Venecuelu pred napadom imperijalizma i njegovih domaćih saradnika.\nU saopštenju se navodi da reakcionarni desničarski list „El Nasional” kao i Asošijeted pres vode duroročnu kampanju medijskog, političkog ideološkog i ekonomskog rata protiv progresivne i antiimperijalističke vlade u Venecueli. Ovog puta, navodi se, šire lažnu propagandu protiv stipendija palestinskim studentima u Venecueli koju je uručio predsednik Nikolas Maduro.\nTim povodom naglašavaju:\nPalestinski narod, njene političke snage, a naročito studentski pokret, zahvaljuju narodu Venecuele i njenoj socijalističkoj vladi, progresivnim, antiimperijalističkim i anticionističkim političkim snagama na bezrezervnoj podršci borbe Palestine protiv cionističke i imperijalističke okupacije.\nProbleme palestinskih studenata treba da rešavaju njihove studentske organizacije. Opšta unija palestinskih studenata ima za cilj da stvori prostor za političku, ideološku i kulturnu debatu za sve Palestince i da im omogući integraciju u društveni i nacionalni život univerziteta, te da podrži pozitivnu saradnju sa venecuelanskim društvom.\nZa palestinske studente Čavez je vođa, drug, borac, primer solidarnosti, ljubavi i žrtvovanja, ne samo za Venecuelu već i za ceo svet. Njegove ideje su inspiracija za nacionalno i socijalno oslobođenje.\nVećina palestinske arapske zajednice u Venecueli oštro osuđuje sve vrste zavere protiv Venecuele, njene legitimne socijalističke vlade i demokratski izabranog predsednika, druga Nikolasa Madura. Takođe izražava podršku predsedniku Narodne skupštine Diosadadu Kabelju u suočavanju sa intenzivnom imperijalističkom medijskom kampanjom.\nPalestinski narod ima duboko višedecenijsko iskustvo borbe protiv cionizma, imperijalizma i njenih međunarodnih lakeja da bi znao ko su mu prijatelji, a ko neprijatelji. Pobeda socijalističke revolucije u Venecueli nije stvar samo naroda Venecuele već i svih demokratskih i revolucionarnih antiimperijalističkih snaga u svetu, a naročito naroda Palestine i njenih antiimperijalističkih i anticionističkih snaga.


Časopis Industrija :: Otvoren prvi Regionalni poslovni forum\n26.09.2018 Komentari: 0\nU Privrednoj komori Vojvodine (PKV) juče je zvanično otvoren prvi Regionalni poslovni forum, u organizaciji Skupštine evropskih regija i Skupštine Autonomne pokrajine Vojvodine u saradnji sa PKV, Razvojnom agencijom Vojvodine i Evropskom mrežom preduzetnika, a uz podršku Fonda „Evropski poslovi“ Autonomne pokrajine Vojvodine. Forum je okupio preko 140 registrovanih kompanija i poslovnih asocijacija iz 16 zemalja sveta, iz oblasti poljoprivrede i prehrambene industrije, metalo-prerađivačke industrije i turizma.\n„Nama je od velikog značaja ovo jedinstvo svih institucija i izvršne vlasti u Vojvodini kojim stvaramo pravi privredni ambijent za dalje nastupe vojvođanske privrede na svim regionalnim, ali i ostalim tržištima“, rekao je Vučurević.\nDodao je da je od posebnog značaja to što su prisutni i predstavnici mnogih privrednih komora iz Evrope i da to, kako kaže, pokazuje koliki značaj se pridaje poslovnom umrežavanju i nalaženju partnera na manifestacijama koje predstavljaju pravi put za iznalaženje novih tržišta i novih poslovnih partnera.\n„Ovo je ujedno i rezultat potpisanih i obnovljenih Sporazuma o saradnji koje je PKV realizovala u poslednje vreme sa mnogim komorama evropskih regija“, rekao je Vučurević.\nPotpredsednik Pokrajinske vlade Đorđe Milićević izjavio je na današnjem otvaranju Foruma da je zadatak javnih službi, državnih i pokrajinskih organa da stvore ambijent i dobre uslove poslovanja da privrednici mogu da ostvare svoje poslovne interese. On je naglasio da već na prvom poslovnom forumu brojke govore da smo na dobrom putu, jer je okupio 142 učesnika – poslovnih ljudi iz 16 zemalja.\n„To govori o potrebi ekonomskog povezivanja i među samim privrednicima, regijama i državama“, istakao je potpredsednik Milićević i podvukao da su Republika Srbija i AP Vojvodina u vrh svojih prioriteta stavile ekonomski razvoj.\n„Ovakve inicijative omogućavaju nama, privrednim subjektima, da napravimo značajne vremenske i finansijske uštede kada je u pitanju uspostavljanje kontakata sa željenim inostranim partnerima. Sa PKV uz nas, dobijamo legitimitet i kredibilitet koji nam smanjuje vremenski period upoznavanja sa potencijalnim poslovnim partnerima i samim tim ubrzava proces realizacije poslovne saradnje između nas“, rekao je Ročkomanović.\nPotpredsednik Skupštine Privredne komore Burse, Turska Murat Bajizit zahvalio se PKV na pozivu i što je, kako kaže, zahvaljujući PKV posle deset godina, ponovo u Novom Sadu.\n„Upoznat sam sa tim da je Vojvodina region u kojem se proizvodi mnogo žitarica i hrane. Izuzetno mi je drago što ćemo od sada, pa nadalje još intenzivnije sarađivati zahvaljujući sporazumima koji su potpisani između PKV i PK Burse, kao i potencijalima koji postoje u Vojvodini i Bursi, drugom gradu u Turskoj, posle Istanbula, kada se posmatra vrednost izvoza“, rekao je Murat Bajizit dodajući da će do kraja godina, ukupna vrednost izvoza Burse biti 17 milijardi dolara.


UN: Užasni zločini nad Rohinjama – Islam PRESS\nUN: Užasni zločini nad Rohinjama\nZapad, Mijanmar – Masovna ubistva i silovanja, ubistva djece i staraca neka su od zlodjela za koje se terete snage sigurnosti Mijanmara.\nMijanmarske snage sigurnosti počinile su masovna ubistva i grupna silovanja nad Rohinja muslimanima te spalile njihova sela u kampanji koja je počela u oktobru prošle godine i koja će se “vrlo vjerovatno” svrstati u zločine protiv čovječnosti i moguće etničko čišćenje, objavio je UN-ov ured za ljudska prava u petak.\n“‘Operacije čišćenja područja’ vjerovatno su rezultirale stotinama mrtvih”, navodi se u izvještaju UN-ovog ureda koji se odnosi na vojnu akciju pokrenutu 10. oktobra nakon smrtonosnog napada na vojnu ispostavu.\nSvjedoci su govorili o “ubistvu beba, dojenčadi, djece, žena i starijih, pucanju na ljude koje bježe, paljenju čitavih sela, masovnom pritvaranju, masovnom i sistematičnom silovanju i seksualnom nasilju, namjernom uništavanju hrane i izvora hrane”, piše u izvještaju.\nIzvještaj je zasnovan na razgovorima sa 204 izbjeglice iz reda Rohinja koje su pobjegle u Bangladeš i govorile o strašnim zločinima koje su, navodno, izvršili pripadnici mijanmarskih snaga sigurnosti ili civilni borci koji djeluju uz policiju ili vojsku.\n“Navodno je osmomjesečna beba ubijena, a njenu majku odjednom je silovalo pet pripadnika snaga sigurnosti”, objavili su iz UN-a, pozivajući se na svjedoke dešavanja.\nGlobalno tijelo također je navelo kako svjedoci govore da je troje djece, dobi šest godina ili mlađe, “iskasapljeno i ubijeno noževima”.\n“Kakva mržnja može nagnati čovjeka da zbode bebu koja plače i traži majčino mlijeko? Kakva je ovo ‘operacija čišćenja’? Kakvi se ciljevi za nacionalnu sigurnost ovim postižu? Strašna okrutnost kojoj su ova djeca podvrgnuta nemjerljiva je”, kaže u saopćenju Zeid al-Hussein, šef UN-ovog ureda za ljudska prava.\nBlizu 1,1 milion Rohinji na meti je mržnje mnogih pripadnika mijanmarske budističke većine i žive u državi Rakhine, u uvjetima koji sliče aparthejdu.\nZvanični Yangon odbija priznati Rohinje kao jednu od etničkih manjina u državi i umjesto toga ih karakterizira kao Bengalce, odnosno ilegalne imigrante iz susjednog Bangladeša iako generacijama žive u Mijanmaru.\nBlizu 66.000 osoba pobjeglo je iz većinski muslimanskog sjevernog dijela države Rakhine u Bangladeš od početka navedene operacije.


Српске ране једнако боле - Јадовно 1941. - КУЛТУРА СЈЕЋАЊА\nU selima Srebrenice i Bratunca obeležena 23. godišnjica od masakra nad Srbima\nSLUŽENjEM parastosa žrtvama i polaganjem venaca na Spomen-ploči na Zalazju kod Srebrenice, kao i drugim stratištima, u nedelju je obeležena godišnjica stradanja Srba ovog kraja, koje su ubili pripadnici Armije BiH pod komandom Nasera Orića.\nSamo na Petrovdan 1992. godine, tačno pre 23 godine, muslimanske oružane formacije iz Srebrenice ubile su 69 meštana sela Sase, Zalazja, Biljače i Zagona. Njihovi potomci, komšije i prijatelji, kao i predstavnici vlasti RS i udruženja stradalih, u nedelju su, kao i svake godine, izašli na groblja i odali poštu žrtvama.\nSećanje na stradale Srbe iz Podrinja počelo je liturgijom u Hramu Pokrova presvete Bogorodice u Srebrenici, gde je priređena izložba “Stradanja u logoru Jadovno”. Službi je prisustvovao šef misije OEBS-a u BiH Džonatan Mur, koji je rekao da je važno poštovati i srpske žrtve zločina, isto kao i muslimanske.\n– Bila mi je čast da učestvujem u ceremoniji povodom 20 godina od genocida u Potočarima. Moramo, međutim, da poštujemo sve stradale, među kojima su i žrtve zločina koji se dogodio pre 23 godine – rekao je Mur.\nVence na spomen-obeležja u Bratuncu i selima Zalazje, Biljače i Sase položili su izaslanici predsednika Republike Srpske, Predsedništva BiH i predstavnici opština Srebrenica i Bratunac. Obeležavanju su prisustvovali i predsednica DSS Sanda Rašković Ivić, funkcioneri Srpske radikalne stranke Vjerica Radeta, Zoran Krasić i Dragan Todorović, predstavnici Dveri i organizacije “Obraz”.\nPosle parastosa na groblju u Zalazju oni su naglasili da su prve žrtve u Podrinju bile srpske.\nPRISUSTVOM ISKAZATI ZAHVALNOST UBIJENIM SRBIMA …\nPodrinje – Jadovno 1941


Srboljub Stojanović – Hi-Files\nSrboljub Stojanović· 10/01/2022\nZaokružen i pristupačan Najnoviji SMSL DAC donosi bogatu konektivnost i mnoštvo opcija za prilagođavanje zvuka. Kineski proizvođač SMSL...\nTopping D30 pro & A30 pro\nSrboljub Stojanović· 22/09/2021\nDžentlmen i snagator Kombinacija D/A konvertera i pojačala za slušalice koja će zadovoljiti i nešto zahtevnije korisnike. Kompanija...\nSrboljub Stojanović· 14/09/2021\nTežak za izgovor, lak za slušanje D/A konverteri u formi dongla nude maksimalnu portabilnost, ali testirani primerak krije...\nSrboljub Stojanović· 14/05/2021\nMultifunkcionalni minimalizam Uprkos minijaturnim dimenzijama, reč je o D/A konverteru bogatom funkcijama i različitim vidovima konekcije. Dalekoistočni proizvođač...\nSrboljub Stojanović· 30/03/2021\nRetro na moderan način D/A konverzija pomoću otporničke mreže najstariji je metod konverzije, koji još nije spreman za...\nSrboljub Stojanović· 20/03/2021\nZvuk koji će vas ugrejati Flegšip DAC iz SMSL-a donosi mnoštvo naprednih funkcija, ali i otklon od očekivano...\nSrboljub Stojanović· 14/01/2021\nPristupačni snagator Obilje snage, niska merena izobličenja i pristupačna cena Toppingovog najmanjeg pojačala za slušalice deluju obećavajuće. Model...\nSrboljub Stojanović· 26/09/2020\nZa ljubitelje analognog zvuka Multibit konverzija se obično dovodi u vezu s prošlim vremenima ili egzotičnim uređajima. Model...\nSrboljub Stojanović· 26/07/2020\nIzazivač sa istoka Već nekoliko godina svedoci smo sve agresivnijeg nastupa mladih kineskih firmi na hi-fi sceni. Jedna...\nSrboljub Stojanović· 20/07/2020\nPlanarne slušalice za svačiji džep Tehnologija planarno magnetnih drajvera uglavnom asocira na egzotične i ne tako pristupačne slušalice....


Sezonskom poslu se nada 2.700 Barana – ZZZCG\nSezonskom poslu se nada 2.700 Barana\nProjektovani broj sistematizovanih radnih mjesta je 1.400 sezonaca, što je dodatni pritisak na naše službenike. Kvalitet i obim posla vjerovatno neće biti na nivou iz 2018. i 2019. godine, kada je zapošljavanje bilo na vrhuncu u posljednjih deset godina, kaže Rolović\nBAR Zavod za zapošljavanje Crne Gore je intenzivirao pripreme za sezonsko zapošljavanje lica sa evidencije nezaposlenih. Šef Biroa rada Bar Željko Rolović podsjeća da odnedavno Zavod za zapošljavanje više ne fimkcioniše pod okriljem Ministarstva rada i socijalnog staranja, već pripada Ministarstvu finansija, pa još nijesu sigurni koliko sredstava će im biti raspoređeno za potrebe priprema i obuka nezaposlenih.\n-Ipak, to nam ni u kom slučaju ne predstavlja barijeru da sa nezaposlenim licima uradimo pripreme koje su karakterisale i prethodne sezone. S druge strane, cio proces se dešava u dosta otežanim uslovima jer smo navikli da već od aprila “baratamo” sa oko 1.500 lica sa evidencije. U ovom trenutku imamo 2.700 lica. Napominjem pritom daje projektovani broj sistematizovanih radnih mjesta za 1.400 sezonaca, što je dodatni pritisak na naše službenike. Kvalitet i obim posla zbog toga vjerovatno neće biti na nivou iz 2018. i 2019. godine kada je zapošljavanje bilo na vrhuncu u posljednjih deset godina prognozira Rolović.\nI ove godine očekuju da će se najviše oglašavati potreba za radnim mjestima iz oblasti ugostiteljstva, turizma, trgovine, dok su van sezone uvijek najviše angažovani radnici u građevinarstvu. Posljednjih godina oživjelo je i zapošljavanje u poljoprivredi. Naš sagovornik poručuje da, s obzirom da u ZZZCG nijesu u mogućnosti da odgovore potrebama svih poslodavaca, zajednički zadatak školstva, udruženja privrednika treba da bude da se profili kadrova razvijaju u skladu sa potrebama tržišta. Do sada im se javilo 15-ak poslodavaca koji imaju potrebu za upošljavanjem sezonaca, pa su započeli selekciju. Negativni finansijski efekti izazvani pandemijom će, procjenjuje Rolović, imati dalekosežne posljedice.\n-Vrlo je važno da se zaposli što više domaće radne snage. Apsolutno sam siguran da bi se, i da nas nije zadesila pandemija, veliki dio novca prihodovanog od turizma prelivao u susjedne zemlje (Kosovo, BiH, Srbija), čiji državljani tokom sezone popunjavaju radna mjesta na Crnogorskom primorju. Ono što mi možemo da uradimo, po ugledu na razvijenije države, jeste da se aktiviramo na obuci specijalizovanih kadrova. U ovome nijesmo izuzetak, problem sa stručnom radnom snagom, visoko kvalifikovanim kuvarima, konobarima, menadžerima, animatorima, imaju i Slovenija, Hrvatska Italija ukazuje Rolović.\nPo njegovim riječima ne treba zanemariti činjenicu da prethodnih godina srednjoškolci i studenti nijesu bili spremni da rade tokom sezone.\n-Preferirali su odmaranje i uživanje tokom ljeta, a nerijetko su se žalili i na niske zarade. Sa edukacijama koje sam prošao u Čehoslovačkoj i Danskoj, imam saznanja da su napravile veliki iskorak u tom segmentu. Treba izgraditi svijest da posao nije isključivo zarada, posao je i socijalizacija i sticanje radnih navika i odgovornosti. Rukovođen isključivo tim principima mlad čovjek će naučiti kako da savladava prepreke poručuje Rolović.


KREMLJ: Zapad histeriše i laže, vojni sukob moguć, ali zbog Kijeva, a ne Moskve | Banjaluka.net\nPeskov je rekao da je Ukrajina rasporedila veliki broj vojnika u blizini granica regiona koje kontrolišu proruske snage, što, kako je naveo, ukazuje da se Kijev sprema da ih napadne, prenose agencije.\nPodsjećamo, SAD su objavile da su naredile povratak kući članova porodica zaposlenih Ambasade u Ukrajini, preporučivši svim američkim državljanima da razmotre mogućnost odlaska zbog prijetnje ruske vojne akcije.\nTakođe, Ambasada Velike Britanije u Kijevu saopštila je danas da je dio osoblja Ambasade i članovi porodica zaposlenih počeli da se povlače iz Kijeva zbog, kako je navedeno, “rastuće prijetnje od Rusije”.\nU objavi Ambasade na Twitteru navedeno je da britanska ambasada u Kijevu ostaje otvorena i da će nastaviti da obavlja najvažnije poslove.\nŠef diplomatije EU Žozep Borelj rekao je da EU za sada ne planira da pozove svoje diplomatsko osoblje i njihove porodice da napuste Ukrajinu, kao što su to učinile SAD.\n“Pregovori traju i ne mislim da treba da napustimo Ukrajinu”, poručio je Borelj.


09.07.2016 u 18:00\nKulturni centar na Terazijskoj terasi\nPozivajući arhitektu Branislava Redžića i njegov biro ARCVS da osmisle idejno rešenje za preuređenje Terazijske terase, grad je poslao dve poruke: da ne odustaje od rekonstrukcije parka na tom potezu koja se pokazala veoma zahtevnom, i da će taj posao, vredan oko tri miliona evra, biti finansiran iz prestoničke kase. U martu prošle godine gradski urbanista Milutin Folić najavio je, kao deo strategije uređenja Beograda, obnovu terase, jednog od najdragocenijih gradskih javnih prostora, sa kojeg još, barem do izgradnje „Beograda na vodi”, puca pogled na sremsku ravnicu. Kako je Folić obavestio javnost, gradski čelnici su odlučili da aktiviraju Redžićevo rešenje, doduše prilično modifikovano u odnosu na ono od pre devet godina. Tada je Redžićev tim podelio prvu nagradu na konkursu\n06.03.2016 u 21:05\nPosle „Slatke Čeriti” sledi „Pastir Kostja”\nPozorište ne Terazijama ušlo je u 2016. godinu bez ikakvih dugovanja, što je ogromno olakšanje budući da su u protekle tri godine bili u obavezi da vrate dug od skoro 27 miliona dinara! Ovu vest potvrdio nam je Aleksandar Đaja, direktor jedinstvenog muzičkog pozorišta kod nas – Pozorišta na Terazijama. – Došavši na čelo ove kuće pre nešto manje od tri godine nasledio sam i ogromna dugovanja prema spoljnim saradnicima i tada obećao da ćemo do kraja 2015. godine isplatiti sve zaostale dugove. To sam i ostvario. Iz sopstvenih sredstava isplatili smo preko 21 milion dinara, a sa pet miliona dinara pomogao nas je Sekretarijat za kulturu, uz posebno zalaganje sekretara Vladana Vukosavljevića. Time smo dobili veliku satisfakciju i vetar u leđa, jer nam je tako na najbolji način predočeno da\n17.11.2015 u 12:52\nBeograed treći na listi top deset kongresnih destinacija\nNa najnovijoj top listi „Kongres magazina”, posvećenoj najboljim kongresnim destinacijama u 2015. Beograd se nalazi na trećem mestu i dobitnik je nagrade „mitings star”, pohvalila se Turistička organizacija Beograda (TOB). U konkurenciji od 60 rivala glavni grad Srbije dobio je visoku ocenu – 4,45 i plasirao se ispred Atine, Budimpešte, Zagreba, Ljubljane, Varšave, Krakova, Bratislave.\nStepenice blagog nagiba po sredini Terazijske terase povezaće ulice Balkansku i Kraljice Natalije.Prednji deo kaskade biće prosečen, a u njemu je predviđena pjaceta sa restoranom i info-pultom. Sa tog nivoa stepenicama će se silaziti u gradski kulturni centar na etaži ispod jednog dela restorana. Ovo su najvažnije inovacije idejnog rešenja za preuređenje Terazijske terase koje su osmislili arhitekta...\n03.11.2013 u 22:00\nPotemkinove Terazije, bog te video\nReplika Terazija iz tridesetih godina prošlog veka, smeštena na Novom Beogradu, trebalo je da bude „starija i lepša” od onoga što se danas može videti između Ulica kralja Milana i Knez Mihailove. Ali, umesto da oživi prošlost, taj tematski park postao je istorija pre nego što je dovršen i zvanično otvoren, što je trebalo da se desi još prošle godine. Posetilaca nema, kao ni programa koji bi ih...\n18.03.2008 u 23:30\nTerazijska terasa u zelenilu\nUređenje Terazijske terase trebalo bi da počne na jesen, ali bez gradnje nadzemnih i podzemnih objekata, tvrdi Đorđe Bobić, gradski arhitekta. Direkcija za građevinsko zemljište i izgradnju Beograda finansiraće izradu projekta i radove od Terazijske česme do Ulice kraljice Natalije. Prema detaljnom urbanističkom planu, podseća Bobić, ovaj ekskluzivni prostor u centru grada predviđen je za park bez...


Izvor: SrbijaDanas.com, 24.Nov.2018, 22:40\nSjajan učinak srpskih internacionalaca.\nŠirom Evrope nastavljena su nacionalna prvenstva, a srpski internacionalci ponovo su bili u glavnim ulogama. Osim golgetera Orlova Aleksandra Mitrovića, u centru pažnje bio je i njegov saigrač iz napada nacionalnog tima - Aleksandar Prijović.\nStrelac gola kojim se Srbija plasirala na nedavni Mondijal i po mnogima najzaslužniji što su Orlovi zauzeli prvo mesto u Ligi Nacija "C" (posle njegovog ulaska nastalo "buđenje" Krstajićevih izabranika), >> Pročitaj celu vest na sajtu SrbijaDanas.com << ponovo je bio precizan u dresu PAOK-a.\nSolunjani su kod kuće pobedili Ksanti sa 2:0, a rival je slomljen preko srpskog napadača. Prijović je odlično iskoristio dodavanje Vijeirinje i doneo vođstvo Ratnicima u 47. minutu.\nDo kraja meča, upisao se i Maurisio u 65. minutu, postavivši konačan rezultat utakmice.\nSUPERLIGA: Remi u Nišu, Ben spasio Zvezdu (VIDEO)\nJang Bojs suvereno grabi ka odbrani titule, a Miralem Sulejmani ne prestaje da dominira. Bivši igrač Partizana, Herenvena, Ajaksa i Benfike postigao je jedini pogodak za pobedu švajcarskog šampiona protiv Lozane (1:0).\nI to kakav. Nekadašnji reprezentativac Srbije izveo je slobodan udarac sa oko 18 metara, prebacio "živi zid" i doneo veliko slavlje domaćinu, koji sada ima čak 17 bodova prednosti u odnosu nad drugoplasiranim Bazelom.\nDas Siegestor von Miralem Sulejmani für YB gegen Lugano. #YBLUG pic.twitter.com/Il1r0ZJU4d\n— Zum Runden Leder (@zumrundenleder) November 24, 2018\nIstina, Jang Bos ima utakmicu više od najbližeg pratioca, ali po fudbalu koji prikazuju u poslednje dve godine, Bazelu to neće mnogo pomoći.


Izrael ocijenio "ozbiljnim" upozorenja turskog premijera – Nacional.hr\n09.09.2011. / 10:45\nTurski ratni brodovi pratit će svako tursko plovilo koje nosi humanitarnu pomoć Palestincima u Pojasu Gaze, objavio je u četvrtak turski premijer Tayyip Erdogan u razgovoru za Al Džaziru\nArhivaIzraelski ministar za obavještajne djelatnosti ocijenio je u petak "ozbiljnim i teškim" izjave turskog premijera koji je rekao da će turski brodovi s pomoći za Pojas Gaze ubuduće imati pratnju turskih pomorskih snaga.\n"Te izjave su ozbiljne i teške, no ne želimo raspirivati polemiku", rekao je Dan Meridor za izraelski vojni radio. "Bolje je šutjeti i čekati, nije nam u interesu da pogoršamo situaciju odgovarajući verbalnim napadima", dodao je.\nIstaknuo je ipak da će "Turska biti ta koja će prekršiti međunarodno pravo" pokuša li silom probiti izraelsku pomorsku blokadu pojasa Gaze s obzirom na to da je povjerenstvo UN-a priznalo "legitimnost" te blokade.\nTurski ratni brodovi pratit će svako tursko plovilo koje nosi humanitarnu pomoć Palestincima u Pojasu Gaze, objavio je u četvrtak turski premijer Tayyip Erdogan u razgovoru za Al Džaziru.


Vajs o dugu za auto-put: EU da restrukturira kineski zajam :: Ekonomija\nVajs o dugu za auto-put: EU da restrukturira kineski zajam\nolitičke partije u Crnoj Gori treba da počnu da grade kompromise i da prestanu da polarizuju zemlju, kaže za Javni servis poslanik Evropskog parlamenta Tomas Vajs. Ističe da podržava aktivnosti potpredsjednika Vlade u borbi protiv organizovanog kriminala, kao i da naša zemlja u toj oblasti blisko sarađuje sa Europolom i Interpolom. Kao rješenje za crnogorski dug prema Kini, Vajs smatra da EU treba da restrukturira kineski zajam ka evropskom, kako bi se spriječio politički uticaj na zemlju.\nVajs ističe da su u borbi protiv organizovanog kriminala Crnoj Gori potrebni konkretni koraci koji će doprinijeti jačanju vladavine prava\nNadam se da će sada Crnogorcima postati jasno da su kreatori sadašnje talibanske vlasti u Crnoj Gori na adresi u Berlinu.\nOvaj kao da je sa kruške pao... Iz kojih izvora se informišu ovi ljudi, da li direktno od Dritona ili Milke Tadić? Uglavnom reklo bi se da je dobro dezinformisan.


Ambasador Norveške: Oslo će podržati sporazum Srbije i Kosova koji doprinosi stabilnosti regiona - Centar za evroatlantske studije - CEAS\n„Na stranama je da se dogovore, podržaćemo svaki dogovor Srbije i Kosova koji osigurava poštovanje ljudskih prava i dobar je za stabilnost u regionu“, rekao je Bjornstad u intervjuu agenciji Beta.\nUpitan da prokomentariše medijske navode da će Srbija i Kosovo u junu potpisati sporazum koji predviđa promenu granice, Bjornstad je rekao da sumnja „u tačnost te priče“.\n„Bio bih veoma iznenađen kada bi Srbija i Kosovo postigli dogovor u junu, mnogo je prepreka na putu. Sačekajmo da vidimo šta će se dogovoriti na kraju“, rekao je norveški ambasador.\nOn je kazao i da kosovske vlasti treba odmah da ukinu takse od 100 odsto na robu iz Srbije i Bosne i Hercegovine i da se pridržavaju odredaba Centralnoevropskog sporazuma o slobodnoj trgovini – CEFTA.\n„Nije trebalo ni da ih uvode“, dodao je Bjornstad.\n„To će biti izazovno, glavni cilj je da se uspostave linije komunikacije koje će olakšati poboljšanje saradnje dve strane. Svakako ćemo raditi na poboljšanju saradnje i znanja o NATO u Srbiji“, rekao je.\n„NATO čine tehnološki najnaprednije zemlje sveta, najbogatije zemlje sveta, većina suseda Srbija je u toj alijansi. Ne govorim o članstvu, već samo o saradnji. I za NATO i za Srbiju je važno da imaju dobru saradnju, ali naročito za Srbiju“, naveo je Bjornstad.\n„Institucije moraju da budu izgrađene i ojačane, zakoni moraju da se usvajaju, ali najveći izazov za Srbiju je promena načina razmišljanja“, rekao je Bjornstad.\n„Srbija tu treba dosta da menja. Imam utisak da ide u dobrom pravcu, ali dug je put pred njom“, kazao je ambasador Norveške.\n„Veoma je teško stići negde ako ne znate gde želite da idete. Morate da znate gde ste, ali i gde želite da idete. Ako želite da Srbija bude deo severozapadne Evrope, kluba bogatih zemalja, onda se treba ponašati na određen način“, naveo je Bjornstad.\n„Odnosi su veoma dobri, veoma su dobri dugo vremena, mislim da se poboljšavaju svake godine, ali još ima prostora za napredak. Jedna od stvari na kojoj radimo je da proširimo političku saradnju na nova polja, da uspostavimo onaj nivo konsultacija i saradnje koji imamo s najbližim partnerima u Evropi“, rekao je norveški ambasador.\n„Znamo da Srbija treba da poboljša sajber bezbednost. Ponudili smo Srbiji pomoć i u toj oblasti, nadamo se da će to početi ove godine, zavisiće od želja srpske vlade“, dodao je Bjornstad.


Tegeltija i britanska ministarka Vendi Morton razgovarali o zajedničkim projektima - Skener.info\nPredsjedavajući Vijeća ministara BiH Zoran Tegeltija razgovarao je danas u Sarajevu sa ministarkom za evropsko susjedstvo i Ameriku pri britanskom Ministarstvu vanjskih poslova Vendi Morton o mogućnostima unapređenja bilateralnih odnosa BiH i Ujedinjenog Kraljevstva (UK) Velike Britanije i Sjeverne Irske.\nOvom prilikom, predsjedavajući Tegeltija je istakao da privredna saradnja Ujedinjenog Kraljevstva i Bosne i Hercegovine napreduje, te ukazao na značaj realizacije projekata u oblastima od obostranog interesa, poput infrastrukture i zaštite životne sredine, te drvne i metalske industrije, kao i drugim projektima u BiH, a uz korištenje fondova IPA i sredstava Evropske banke za obnovu i razvoj, saopćeno je iz Vijeća ministara BiH.\nSagovornici su tokom sastanka izrazili obostranu spremnost da se u potpunosti podrže sve inicijative koje će dovesti do jačanja bilateralnih odnosa u oblasti trgovine i investicija, kao i u oblasti zaštite životne sredine, koja se nameće kao sve bitnija tema, ne samo u regionu, već i na svjetskom nivou.\nPredsjedavajući Tegeltija je ovom prilikom upoznao ministarku Morton sa prioritetima u radu Vijeća ministara, naglasivši da članstvo BiH u EU ostaje strateško opredjeljenje institucija u BiH, te zahvalio Ujedinjenom Kraljevstvu na podršci koju pruža evropskim integracijama BiH.\nTokom razgovora sagovornici su razmijenili mišljenja i o drugim aktuelnim temama u BiH i regionu, u kontekstu iznalaženja rješenja za prevazilaženje izazova prouzrokovanih pandemijom koronavirusa, saopćeno je.\nPovezane temeVendi MortonZoran Tegeltija\nAmbasada SAD: Zatvaranje OHR-a u BiH se ne temelji na vremenskim rokovima


FoNet portal :: Pretraga / tagId=39005\nTag: bisera turković, Pogodaka: 12\nKrivično zbog glasanja u UN\nČlan Predsedništva Bosne i Hercegovine Milorad Dodik podneo je danas krivičnu prijavu protiv ministarke spoljnih poslova BiH Bisere Turković i ambasadora BiH u Ujedinjenim nacijama Svena Alkalaja zbog glasanja za suspenziju Rusije iz Saveta UN za ljudska prava.\nI BiH dati status kandidata\nMinistarka spoljnih poslova Bosne i Hercegovine Bisera Turković zatražila je danas od zvaničnika Evropske unije da Bosni i Hercegovini odmah daju status kandidata.\nLideri RS da smanje tenzije\nVisoki predstavnik međunarodne zajednice u Bosni i Hercegovini Kristijan Šmit poručio je danas da politički akteri u zemlji, posebno rukovodstvo Republike Srpske, imaju odgovornost za smanjenje trenutnih političkih tenzija.\nPismo evropskim zvaničnicima\nMinistarka spoljnih poslova BiH Bisera Turković danas je u pismu evropskim zvaničnicima navela da izjava premijera Mađarske Viktora Orbana o "zabrinutosti za integraciju zemlje s dva miliona muslimana" uvodi pitanje verske pripadnosti dela stanovništva BiH, kao izazov ili problem u procesu integracije BiH u Evropsku uniju.\nBesmislena mržnja prema Srbima\nMinistar unutrašnjih poslova Srbije Aleksandar Vulin izjavio je večeras da izjava ministarke spoljnih poslova BiH Bisere Turković potvrđuje da ne prođe nijedan dan a da besmislena mržnja ne podseti da samo jedinstveni Srbi mogu da spreče ponavljanje Jasenovca ili Oluje.\nNeprihvatljiva najava Vučića\nMinistarka spoljnih poslova Bosne i Hercegovine (BiH) Bisera Turković izjavila je da je neprihvatljivo da se na teritoriji te države gradi i radi bez odluke i odobrenja njenih institucija i građana, reagujući na najavu predsednika Srbije Aleksandra Vučića da će u Donjoj Gradini biti podignuto "svesrpsko svetilište" jasenovačkim žrtvama.\nBuk Bijela nije u Crnoj Gori\nPredsednik Vlade Republike Srpske Radovan Višković rekao je da izgradnja hidroelektrane "Buk Bijela" nema nikakve veze sa Crnom Gorom i da ovaj projekat ne može biti remetilac odnosa u regionu jer je u pitanju važan posao od kojeg svi u BiH mogu imati korist.


Naučite nemački u Beču na abc Institutu za strane jezike - abc Bildungszentrum\nNaučite nemački u Beču na abc Institutu za strane jezike\nNemački je jedan od najvažnijih jezika Evropske unije i skoro 100 miliona evropljana govori nemački kao maternji jezik. Po „Merser“ indeksu za kvalitet života iz 2013., Beč je ocenjen kao najbolji grad za život.\nAbc Institut za strane jezike nalazi se iza univerzitetskog kampusa nadomak centra Beča. Naš tim profesora sastoji se od energičnih i visoko kvalifikovanih izvornih govornika koji su iskusni i specijalizovani za podučavanje nemačkog kao stranog jezika.\nVaš uspeh u učenju nemačkog jezika je naša motivacija!